🔸هاوکارە خۆشەویستەکانم، ئەزانم بەیانی جەژنی قوربان بێت یان ئێوارەی نەورۆز؛ بەیانی هێرشی داعش بێت یان ئێوارەی ڕوماڵکردنی ڤایرۆسی کۆرۆنا، ئێوە هەر لەسەر کارن؛ زۆربەی کاتیش هیلاکی و ماندوبونتان بەگوێرەی پێویست لەبەرچاو ناگیرێت. تا ئێوە سەلامەت بن و کۆمەڵگەش لە زانیاری راست و دروست بێبەش نەبێت، تکایە رەچاوی ئەم دە رێنماییە بکەن کە لەلایەن (تۆڕی ڕۆنامەنوسانی نێودەوڵەتی)یەوە پشتڕاست کراونەتەوە:\n🔹یەکەم: پێویستە ئێوە باش خۆتان بپارێزن، بێ ئێوە هیچ چیرۆکێک ناگاتەجێ.\n🔹دووەم: تکایە با هەواڵ و چیرۆکەکە وەک خۆی بگات؛ لەکاتی قەیران و ململانێدا، زانیاری زۆر بەڵام پشتڕاست نەکراوە زۆر دەبێت. ئەگەر دڵنیانیت، بابەتەکە بڵاومەکەرەوە. هەواڵی کەم باشترە لە هەواڵی پشتڕاست نەکراوە. ئەزمونی ڕۆژنامەوانی تۆ لە سەنگی مەحەک دەدرێت کاتێک خوێنەرەکانت چاودێریت دەکەن تا بزانن تۆ چۆن مامەڵە لەگەڵ ڤیدیۆی پزیشکێک دەکەیت کە دەڵێت ئەمریکا ڤایرۆسەکەی هاوردەکردووە.\n🔹سێیەم: لەم قۆناغەدا جەخت بخەرە سەر ئامادەکردنی راپۆرت و گواستنەوەی زانیاری لە باتی تەحلیلکردن و دۆزینەوەی چارەسەری کۆرۆنا، شارەزایانی بوارەکە لەو باوەڕەدان هێشتا زووە هەر کەس بێت و شیکردنەوە بۆ کۆرۆنا بکات، شارەزا لە شیکردنەوەی چالاکی گروپە چەکدارەکانی عیراق ناتوانێت پرۆسەی گواستنەوەی کۆرۆنا شیبکاتەوە.\n🔹چوارەم: تکایە تا قەیرانەکە تێدەپەڕێت ناونیشان و سەردێڕی ڕاست و دروست بەکاربێنە؛ کاتی ڕامکردنی خوێنەر نییە. نە زیاد، نە کەم.\n🔹پێنجەم: وردبینی، وردبینی، ئینجا وردبینی. هەموو ژمارەکان ڕاست نین؛ لە هەموی گرنگتر ئەو خاڵەیە کە پێویستە دەزگا پەیوەندیدارەکان سەرچاوەی سەرەکی بن لەکاتی بەراوردکردنی ژمارە و زانیارییەکاندا.\n🔹شەشەم: قەیرانەکە هەلێکیشە بۆ برەودان بە گوتاری رق و کینە و نەژادپەرستی. تکایە لەگەڵ ناوهێنانی ڤایرۆسی کۆرۆنا ئەوەندە ناوی "چین" دوبارەمەکەرەوە؛ ڤایرۆسەکە پەیوەندی بە هیچ میللەت و شارێکەوە نییە.\n🔹حەوتەم: زۆر گرنگە پسپۆڕان و پزیشکانی شارەزا لەسەر ڤایرۆسی کۆرۆنا بدوێنیت؛ ئامادەکردنی پرسیاری باش، دەرئەنجامەکەی بابەتی رۆژنامەوانی باشە و سەنگینە.\n🔹هەشتەم: پێویستە پشوو بدەیت؛ بەردەوام روماڵکردنی بابەتی قەیران و هەواڵی وەک ڤایرۆسی کۆرۆنا کاریگەری لەسەر دەروونت دەبێت، بۆیە پشوودان پێویستە.\n🔹نۆیەم: تەنیا بە دوای بابەت و ناونیشانی سەرنجڕاکێشدا مەگەڕێ. زۆر بابەتی پێویست هەن بۆ بەرەنگاربوونەوەی ڤایرۆسەکە لەوانەیە لایکی زۆرت بۆ نەهێنێ بەڵام تا بڵێی گرنگن. تەنیا بڵاوکردنەوەی ژمارەی توشبوان گرنگ نییە، شێوازی دەستشتن و ڕێنمایی دەربارەی شێوازەکانی خۆپارێزییش تەواو گرنگن.\n🔹دەیەم: بەکۆتاییهاتنی ڤایرۆسەکە، کاری رۆژنامەوانی تۆ تەواو نابێت. دوای رەوینەوەی مەترسییەکان، کاری رۆژنامەوانییمان پێویستە جەخت بکاتە سەر شێوازی مامەڵکردنی سیاسەتمەدارەکان لەگەڵ قەیرانەکە یان ئەو وانانە چی بوون کە لەم ڤایرۆسەوە فێربوین.\nنوسەری ئەم بابەتە ڕاهێنەری ڕۆژنامەوانی - سەرنوسەری کەرکوک ناو-ە\n1 چۆن هەواڵێکی بێبنەما دەربارەی ڤایرۆسی کۆرۆنا دەناسیتەوە؟\n2 بۆچی پۆپۆلیزم ئەوەندە ترسناکە؟ لە مێریلاندەوە تا چاڤیلاند


مستەفا کازمى رایگەیاند، زیاتر لە 30 دۆسیەى گەورەى گەندەڵیان کردووەتەوە و سورن لەسەر ئەنجامدانى هەڵبژاردنى پێشوەختە لەوادەى خۆیدا.\nمستەفا كازمى لە وتەيەكدا بەبۆنەى يادى دەستپێكردنى خۆپيشاندانەكانى تشرين ڕايگەياند (24ى تشرينى يەكەمى 2020)، "كارى فەرمانڕەوا گوێگرتنە لە گەلەكەى و جوڵەى كۆمەڵايەتى عێراقيى نەخشەڕێگايەكى دانا و هەموان دانيان پێدان ناوە و ئێمەش بەردەوامين لەسەرى".\nڕونيشيكردوەتەوە، "ئامانجى سەرەكى حكومەت ئامادەكارييە بۆ هەڵبژاردنێكى ئازاد و دادپەروەرانە و پاك، پابەندين بەو كاتەى ديارى كراوە بۆ هەڵبژاردنى پێشوەخت، ئيرادەى گۆڕانكارى سياسى لە ڕێگەى سندوقى دەنگدانەوەيە و هيچ نوێنەرايەتييەكى شەرعى نييە تەنها لەڕێگەى هەڵبژاردنەوە نەبێت".\nسەرۆك وەزيرانى عێراق جەختیكردوەتەوە، "پشت بە سيستمى بايۆمەترى دەبەستين بۆ دەنگدان و سەرجەم كەلێنە تەكنەلۆژى و ئيدارييەكان پڕدەكەينەوە، بەڵێنماندا بە دانانى سيستمێك بۆ بەدواداچونى ڕاستيەكانى ڕوداوە ئازاربەخشەكانى تشرين و ئەوەشمان كردو تيمێكمان پێكهێنا".\nدەشڵێت "مەلەفێكى ئابوريى بارگران و پڕ لە سياسەتى هەڵە و خەزێنەيەكى بەتاڵمان وەرگرت، كە نەبونى ستراتيجى ئابوريى و پشتبەستنى تەواوەتى بە نەوت بەتاڵى كردبوو، پێداويستيە سەرەكيەكانى وڵاتمان دابين كردو پەڕەى سپى چاكسازى ئابوريەمان پێشكەشكرد".\n"وتمان هەنگاوى گەورە دژى گەندەڵى دەگرينەبەر و ئەوەشمان كرد و سەرجەم لەبەرچاوگرتنە پێكهاتەييەكانمان پشگوێخست و هەژمونى هەندێكمان سنورداركرد، زياتر لە 30 مەلەفى گەورەى گەندەڵيمان كردەوە و تێوەگلاوانمان ڕادەستى ياساكرد"، کازمى وایوت.\nخوێندنى باڵا باسى ’بژاردەى نوێی ناچارى’ دەکات بۆ خوێندنى ئەمساڵ\n2020.10.26 - 12:52


سەرکەوت شەمسەدین: لە بەغداد چی رویدا و بۆ رویدا؟ – WTARIKURD\nسەرکەوت شەمسەدین: لە بەغداد چی رویدا و بۆ رویدا؟\nدوێنێ شەو لایەنە شیعەکان پێشنیازێکیان هێنا کە تێیدا داوایان دەکرد حکومەتی هەرێم بری 480 هەزار بەرمیل نەوتی رۆژانە لە رێگەی بەغداد دەفرۆشێ و نیوەی داهاتی خاڵە سنورییەکانیش لە بەرامبەر:\n1- عێراق تێچوی دەرهێنانی نەوت ئەگرێتە ئەستۆی خۆی.\n2- عێراق بۆ ئەم سێ مانگەی ماوە 2.28 ترلیۆن دینار بۆ هەرێم دەنێرێت.\nبەپێی ئەم رێکەوتنە هەرێم نیوەی داهاتی ناوخۆ و خاڵە سنورییەکان و فرۆشتنی نەوت و غازی ناوخۆی بۆ دەمایەوە کە پێکەوە مانگانە زیاتر لە ترلیۆنێک دیناری دەکرد کە بەمە دەگەراینەوە بۆ ساڵی 012 و 2013 و هیچ کێشەی موچە نە ئەما.\nئەم پێشنیارە لەلایەن حکومەتی هەرێم بە تەلفۆن رەتکرایەوە. پاشان گروپی پانزە پێشنیارما کرد و لەگەڵ حەلبوسی و بەشێک لەلایەنە شیعەکان رێکەوتین کە پرسی موچەی هەرێم بەپێی یاسای ئیدارەی مالی عێراق چارەسەر بکرێت کە سەرۆک وەزیران و وەزیری دارایی خۆیان ئەتوانن رێکەوتن بکەن چەند بۆ هەرێم بنێرن.\n“بۆ ئەم سێ مانگە رێکەوتنی پێشتری حکومەتی هەرێم و حکومەتی عێراق لەسەر ناردنی 320 ملیار دینار بەردەوام بێت بەڵام حکومەتی هەرێم بەڵێن ئەدات کە لە 01- 01- 2021 ەوە لەرێگەی سۆمۆوە نەوت هەناردە دەکات لە بەرامبەر وەرگرتنی پشکی خۆی لە میزانییەی 2021.”\nپاشان دانیشتنی پەرلەمان لە کاتژمێر 12 ی نیوەرۆ رۆژی چوارشەممە دەستتپێکرد و ئەو برگەیەی تایبەت بوو بە یاسای قەرز دواخرا تا ئەوەی کورد سیغەیەک ئامادە بکات پێی رازی بێت.\nدانیشتن زیاتر دواکەوت تا کاتژمێر 10 شەو. بەڵام گفتوگۆکان ئەنجامی نەبوو، پاشان بریاردرا کاتژمێر 12 شەو دانیشتن دەستپێبکاتەوە و تەنیا ئەو برگەیەی تایبەت بوو بە هەرێم کێشەی لەسەر بوو، بەڵام\nسەرکەوت شەمسەدین/ ئەندامی ئەنجومەنی نوێنەرانی عێراق\nئیبراهیم عەباس: ئاسایشی گشتی پارتی رێگانادات هاوسەری شێروان شێروانی لە زیندان سەردانی بکات.\nدکتۆر ئیسماعیل نامیق: دەبێت بە ئەمری واقع رازی بن و بێدەنگ بن، ئەگەرنا دەتوانن بەجێی بھێڵن!


سەبارەت بە کوشتنی ئافرەتان لە دونیای ئێمەدا\nئەم نووسینەی خوارەوە چەند ساڵێک لەمەوبەر بڵاوبوەتەوە، تیایدا باس لە دروستبوونی کۆمەڵگای ھۆمۆساکەر دەکەم. کۆمەڵگایەک بڕێکی زۆر لە ژنان بەردەوام دەگۆڕێت بۆ قوربانییەکی بێماف و بڕێکی زۆر لە پیاوانیش بۆ جەلاد.\nئەمەش تەواوی وتارەکە:\nھۆمۆساکەر دەستەواژەیەکی کۆنی سەردەمی ڕۆمانییەکانە، بەڵام لە فەلسەفەی سیاسی و ئەخلاقیی هاوچەرخدا، فەیلەسوفی ئیتالی جۆرج ئاگامبن بەکاردەهێنێت بۆ قسەکردن لەسەر شێوازی ئیشکردنی سیستمە سیاسییە هاوچەرخەکان لە دونیای ئەمڕۆدا. لەسەردەمی ڕۆمانییەکاندا ھۆمۆساکەر بەو کەسە گوتراوە کە بە ئەنجامدانی کارێکی خراپ تاوانبارکراوە، ئەمەش وایکردوە ئەو کەسە هه‌رچی مافێکی هه‌یە، چ وەک هاولاتی و چ وەک ئینسان، لەدەستیانبدات.\nکە ئەم مافانەشی لەدەستدا، ئەوکات هه‌رکەسێک ویستبێتی، توانیویەتی بیکوژێت بەبێئەوەی ئەم کوشتنە توشی هیچ جۆرە لێپرسینەوەیەکی کردبێت. بە مانایەکی دیکە، ھۆمۆساکەر ئەو کەسەیە کە تاوانبارکردنی بە ئەنجامدانی کارێک کە کۆمەڵگا بە نەشیاوی دادەنێت، وایلێدەکات بە ڕادەیەک بێنرخ و بێبەها و بێماف ببێت، ئەوەی بیەوێت بتوانێت بێ هیچ لێپرسینەوەیەک بیکوژێت.\nلە دونیای کۆندا ھۆمۆساکەر کەسێک بووە وەک ئینسانێکی ناپاک و ناچیز و گڵاو مامەڵەکراوە، وەک کەسێک کە ”ناشێ“ و ”ناکرێ“ و”ٙنابێ“ کانی کۆمەڵگای شکاندبێت، بازی بەسەر حەرامەکاندا دابێت. ئەم کارانەش ھەموو مافێکی لێسەندبێتەوە و کردبێتی بە تیکەیەکی ئاسان بۆ ھەرکەسێک بیەوێت قوتیبدت. کوشتنی ئەمجۆرە کەسانە وەک تاوان نەبیراوە، بەڵکو وەک بەرگریکردن لە کۆمەڵگا بینراوە.\nھۆمۆساکەر کەسێکە نە یاسا ئینسانییەکان و نە یاسا ئاسمانییەکان فریای ناکەوێت، نە بەزەیی مرۆڤ و نەبەزەیی خودای بەرناکەوێت، بە جۆرێک لە مرۆڤبوون دەخرێت، کە هیچ یاسایەک نەتوانێت بەرگریلێکبات و کەس نەیەوێت و نەتوانێت ژیانی بپارێزێت. واتە کەسی ھۆمۆساکەر دووجار دەکرێتە دەرەوەی یاسا و عورف و مافەکانەوە، جارێکیان دەکرێتە دەرەوەی هه‌موو مافێک کە ئینسان بە ئینسانێکی دیکەی ڕەوادەبینێت، جارەکەی تر دەکرێتە دەرەوەی هه‌موو ئەو مافانەوە کە خودا یان ئاسمان بە ئینسانی دەبەخشێت.\nئەم بێمافکردنە سەرتاسەرییە پەیوەندی بەوەوە هه‌یە گوایە ھۆمۆساکەر ڕیزبەندییە ئەخلاقییەکانی تێکداوە، سنووری جیاکردنەوەی دین لە نادین و ئەخلاق لە نائەخلاق و موقەدەس لە ناموقەدەسی پێشێلکردوە. حەرام و حەلالەکانی بەیەک تێکەلکردوە و کردەی جیاکاریی و پۆلینکارییەکانی تێکداوە.\nبۆیە کارەکەی وەک تاوان بەرانبەر بە موقەدەس و بە ئەخلاق و بە دین و بە کۆمەڵگا مامەڵەدەکرێت. بەم مانایە کوشتنی ھۆمۆساکەر مانای ڕێکخستنەوەی نوێی سنوورەکان، گەڕاندنەوەی هێز و باوەڕ و هه‌بەھا بۆ دین و ئەخلاق و موقەدەس، بۆ ئەو دەسەڵاتە ڕەمزییانەی گوایە ھۆمۆساکەر لەڕێگای کارەکەیەوە برینداریکردون.\nئەو توندوتیژییەی لەبەرانبەر ھۆمۆساکەردا بەکاردێت، توندوتیژییەکی بەتاڵ و بێدەلالەتە، شتێک نییە بۆ نموونە وابکات کەسە کوژراوەکە وەک قوربانییەک ببینرێت، ئەو کەسەی کە دەکوژرێت سیفەتی قوربانیی پێنادرێت و لەوە بە کەمتر و بێنرختر وێنادەکرێت کە بە قوربانیی ناوببرێت.\nئەو توندوتیژییەش کە بەرانبەر بە ھۆمۆساکەر بەکاردێت وا مامەڵەناکرێت وەک ئەوەی دەرەنجامی بڕیارێکی یاسایی بێت، ھەروەھا توندوتیژیەکیش نییە لەشێوەی سەپاندنی سزای کوشتن بەسەر کەسێکدا بە مانا یاساییەکەی، هه‌رگیزیش ئەم توندوتیژیە وەک توندوتیژییەکی موقەدەس مامەڵەناکرێت. توندوتیژیی بەرامبەر بە ھۆمۆساکەر توندوتیژییەکە پابەستی لە ئینسانخستنی ئینسانە، پابەستی دابەزاندنی شوێن و بەهای مرۆڤە بۆ ئەو ئاستە ھەرە نزم و ھەرە بێنرخەی کە وابکات هه‌موو کەسێک بتوانێت ئەو کەسە بکوژێت بەبێئەوەی تووشی لێپرسینەوە ببێت.\nئاگامبن ئەم دۆخە کە تیایدا هه‌موو مافەکان لەکەسێک دەسێندرێتەوە و ئینسان تیایدا کورتدەبێتەوە بۆ بوونەوەرێکی ڕووت و بێماف، ناودەنێت «دۆخی شاز» دۆخێک کوشتن تیایدا مانا یاسایی و ئینسانییەکانی لەدەستدەدات و کورتدەبێتەوە بۆ کردەیەکی ئازاد و بەتاڵ لە ھەموو بەرپرسیارێتییەک. لەدیدی ئاگامبندا ئەم دۆخە دۆخێکە ژیان تیایدا ڕووتوقوتە و هیچ شتێک نییە بتوانێت داڵدەی ژیان بدات و بیپارێزێت.\nکە دەلێم ئافرەتی کورد لە دۆخی ھۆمۆساکەردا دەژی، مەبەستم ئەو خالانەی سەرەوەیە کە باسمکردن. دەمەوێت بلێم لەدونیای ئێمەدا ئافرەتی کورد بوونەوەرێکە بە ئاسانی دەخرێتە دۆخی ھۆمۆساکەرەوە، بە ئاسانی دەکرێتە بوونەوەرێکی بێنرخ و بێبەھا و گلاوی وا کە نە مافە ئینسانییەکان و نە مافە ئاسمانییەکان فریاینەکەون.\nژیانی دەبێتە ژیانێکی ڕووتوقوت و کراوە لەبەردەم هه‌ڕەشەی کوشتن و فەوتان و لەناوبردندا. مرۆڤبوونی بەجۆرێک بریندار و بێرنخ و سووک دەکرێت کە کوشتنی وەک دەستخۆشییەک ببینرێت نەک وەک تاوانێک.\nبەڵام ئایا ئەو ھێزە چییە کە توانای گۆڕینی ئافرەتی ئێمەی ھەیە بۆ بونەوەرێکی ھۆمۆساکەری؟ وەلامی ئەم پرسیارە لە نووسینێکی وەک ئەم نووسیەندا زەحمەتە، بەڵام دەکرێت لێرەدا قسە لە ڕەھەندە کولتورییە باوەکەی بوونی ئافرەت بە ھۆمۆساکەر بکەین و بلێین ئەو هێزەی دەتوانێت لە کوردستاندا ئافرەت بەبەردەوامی بگۆڕێت بۆ ھۆمۆساکەر،\nکۆمەڵێک بەھا و ھێزی کولتورییە کە دەشێت لێرەدا ھێما بۆ چەمکەکانی شەرەف و ناموسپارێزی بکەین. شەرەف و ناموس ئەو دوو چەمکەن کە دەتوانن لەدویای ئێمەدا بەبەردەوامی ھۆمۆساکەر بەرهه‌مبهێنن، ھەم ھۆمۆساکەری پیاو و ھەم ھۆمۆساکەری ژن، بەڵام بێگومان بە تایبەتی و بەپلەی یەکەم ژن.\nئەم دوو چەمکە ھێندە بڵاون دەتوانن ھۆمۆساکەر دەریکەن لەوەی دۆخێکی شاز و ناوازە بێت، دیاردەیەکبێت بە دەگمەن ڕووبدات، دەتوانن ھۆمۆساکەربوون بگۆڕن بۆ دیاردەیەکی ڕۆژانە، یان بۆ ئەگەرێکی کراوە لەبەردەم ھەر ئافرەتێکدا کە بەئەنجامدانی کارێکی ”نەشیاو“ تاوانباربکرێت.\nچەمکەکانی شەرەف و ناموس دەتوانن ژیان لە ژیانێکی مانادار و پارێزراوەوە بگۆڕن بۆ ژیانێکی ڕووت. مرۆڤ لەھەموو نرخ و بەھا و مافێک ڕووتبکەنەوە و کوشتنیان حەڵاڵ بکەن. کردەی بە ھۆمۆساکەرکردن لە کوردستاندا کردەیەکە تا سەر ئێسقان ڕەگەزدارە و بە پلەی یەکەم ڕووی لە ڕەگەزی ئافرەتانە. ئەوەی وەک شکێنەری شەرەف دەبینرێت و وێنادەکرێت ڕەگەزی مێینەیە، ڕەگەزی نێرینە کەمتر وەک شەرەف و ناموسشکێن وێنا و مامەڵەدەکرێت.\nبەمانایەکی دیکە دەستنیشانکردنی ئەوەی کێ لە کۆمەڵگای ئێمەدا دەبێت بە ھۆمۆساکەر، پەیوەندییەکی ڕاستەوخۆی بە ڕەگەزی کەسەکەوە هه‌یە و ئەوەشی ئەم بەپلەی یەکەم دەکرێت بە ھۆمۆساکەر ڕەگەزی ئافرەتانە.\nبەردەوامیدان بە کوشتنی ئافرەتان لە کوردستاندا، مانای ئەوەیە کۆمەڵگای ئێمە کۆمەڵگایەکە بەشێوەیەکی بەردەوام و ترسناک «ژیانی ڕووت» بەرهه‌مدەهێنێت، ژیانێک کۆمەڵگا نایەوێت و ناخوازێت بیهێڵێتەوە و بیپارێزێت. ژیانێک بەبێ ماف و بەدەر لە لێبوردەیی ئینسانیی و دینیی. مەترسی ئەم پرۆسە بەردەوامەی بەرهه‌مهێنانی ”ژیانی ڕووت“، تەنها لەوەدا نییە کە ئافرەتانی تیادا دەکوژرێت، واتە مەسەلەکە تەنها کوشتنی ئافرەتان نییە بە هه‌موو ڕەهه‌ندە بەربەری و نائینسانییەکانییەوە، بەڵکو کوشتنی گشتێتی ژیانە لە ڕێگای توانای بەردەوامی کۆمەڵگاوە بۆ کوشتنی ئافرەت و لەوێشەوە گۆڕینی ”ژیانی پارێزراو“ بۆ ”ژیانی ڕووت“.\nئەمەش مانای ڕووتکردنەوەی ژیان لەلانی ھەرەکەمی مافە ئینسانیی و یاسایی و دینییەکان، گۆڕینی ژیان بۆ ژناێکی ڕووتی تەواو دابڕاو لە ماف. ئامادەگی کۆمەڵگا بۆ گۆڕینی بەبەردەوامی ژیان لە ”ژیانێکی پارێزراوەوە“ بۆ ”ژیانی ڕووت“، دەلالەت لە ئامادەگی کۆمەڵگایەک دەکات کە سورە لەسەر پەکخستنی بەردەوامی هه‌موو ئەو مافە ئینسانی و یاسایی و ئاسمانیانەی ژیان لە بێنرخکردن و وێرانکردن دەپارێزن.\nشەرەف و ناموس لە کۆمەڵگای ئێمەدا بوونەتە ئەو دوو ئامرازە سەرەکییەی کۆمەڵگا لەڕێگایانەوە دەتوانێت هه‌موو مافە ئینسانی و یاسایی و خوداییەکان پەکبخات، دەتوانێت ئەوەی ئینسان دەکات بە ئینسان و ئەوەی ژیان ئەکات بە ژیان لەناوببات و ھەموو جۆرەکانی کوشتن حەڵاڵ و پارێزراو بکات.\nئاشکراشە گۆڕینی ”ژیانی پارێزراو“ بۆ ”ژیانی ڕووت“، لە ولاتی ئێمەدا، بە پلەی یەکەم، کاری پیاوانە و ئەوانن ئەتوانن ھەموو شێوەکانی ماف پەکبخەن. ئەنجامدانی ئەم گۆڕانە کاری ئەو کەسانەیە کە پێیانوایە ئەتوانن بەناوی شەرەف و ناموسەوە هه‌موو یاسا ئینسانی و دینییەکان پەکبخەن و ژیان لە کۆمەڵگای ئێمەدا کورتبکەنەوە بۆ ژیانێکی سووک و بێنرخ و بێمانا.\nبێگومان دروستکردن و بەرهه‌مهێنانی بەردەوامی ئافرەت وەک ھۆمۆساکەر لەهه‌مانکاتدا دروستکردن و بەرهه‌مهێنانی لەشکرێک ئینسانی ترە کە بوێرن و بتوانن ئەوانیتر بکوژن، دروستکردنی لەشکرێک ئینسانکوژە بەبێئەوەی کردەی کوشتنەکانیان وەک تاوان مامەڵەبکرێت. یاخود ئەو کوشتنانە ئەو کەسانە تووشی هیچ قەیران و دلەڕاوکێیەکی ویژدانی و ئەخلاقیی بکات.\nدیوی ئەودیوی کردەی بەرھەمھێنانی ھۆمۆساکەر لە کۆمەڵگادا کردەی بەرھەمھێنانی جەلادە، بەرھەمھێنانی جەلادێک کە دەتوانێت بە خوێنێکی سارد و بێھیچ شەرم و دڵەڕاوکێ و پرسیارێک ئینسانێکی تر بکوژێت. ھەموو ئەمانە وادەکەن ژیان لە دونیای ئێمەدا بەردەوام ژیانبێت لەبەردەم هه‌ڕەشەی ئەم لەشکرە لە بکوژانی ئینساندا، لەبەردەم هه‌ڕەشەی گۆڕینی ژیاندا بۆ ژیانێکی ڕووت و نەپارێزراو، ژیانێک شتێک نەبێت بیپارێزێت و کەسێک نەتوانێت بەرگریلێبکات و هه‌میشە لەبەردەمی ئەگەر و توانای ئەوەدابێت بەتەواوی وێرانبکرێت.\nئەم ووتارەلەپەیجی نوسەرەوە وەرگیراوە\nبگه‌ڕێوه | بینێره | چاپ | (2675) جار بینراوه


ماوەی سێ ڕۆژە گەنجێکی خاوەن چایخانە لە قەزای سەیدسادق لەلایەن هێزێکی چەکدارەوە ڕفێندراوە و برایەکیشی دەڵێت، زیاتر لە 100 کەس لە قەزاکە بەوشێوەیە ڕفێندراون و بە هەزار کەسیش لە ترسی ڕفاندن و دەستگیرکردندا قەزاکەیان جێهێشتووە و هەڵهاتوون.\nلەدوای دەستپێکردنی خۆپیشاندانەکانی کانوون لە هەرێمی کوردستان لە 7ی کانوونی یەکەم لە قەزای سەیدسادق خۆپیشاندانەکان گەیشتە ناو بارەگای حزبەکان و بە چەند کاتژمێرێک سەرجەم بارەگا حزبییەکان و ماڵی قائیمقامی قەزاکە سوتێندران و لە ئەنجامیشدا منداڵێکی تەمەن 13 ساڵ گیانی لەدەستدا و ژمارەیەکیش برینداربوون.\nلەدوای چڕبوونەوەی خۆپیشاندانەکان لە زۆرێک لە شار و شارۆچکەکانی سنوری پارێزگای سلێمانی، هێزە ئەمنییەکان هەڵمەتێکی دەستگیرکردنی خۆپیشاندەران و چالاکوانانیان دەستپێکرد.\nمحەمەد ڕەشید فەرەج، گەنجێکی دانیشتووی قەزای سەیدسادقە و چایخانەی هەیە و کاردەکات، ماوەی سێ ڕۆژە لەلایەن هێزێکی دەستگیرکراوە و بێسەروشوێنە.\nجەوهەر ڕەشید، برای محەمەد (یەکشەممە 13ی کانوونی یەکەمی 2020) بە "ناس کورد"ی وت، "محەمەدی برام لە ئێوارەی ڕۆژی پێنجشەممەوە لە چایخانەکەی خۆی ڕفێندراوە و بنکەی پۆلیسی حەسار تورەکەیان کردووەتە سەری و بردوویانە، کەس نازانێ بۆکوێیان بردووەو هیچ خەبەرێکمان لێی نیە."\nوتیشی، "سێ ڕۆژە ئێمە ئەوەی دەنگمان پێی دەگات پێمان تووە، هەرکەسێک شتێکمان پێدەڵێت، یەکێک دەڵێت لە بیارەیە، یەکێک دەڵێت لە کانی گۆمەیە، بەڵام تائێستا دیارنییە لەکوێیە."\nمەحەمەد لەدایکبووی ساڵی 2000 و تەمەنی 20 ساڵە ماوەی چوار ساڵە وازی لە خوێندن هێناوە و سەرقاڵی کارکردنە و چایخانەی هەبوو.\nبراکەی دەڵێت، "محەمەد هێشتا مناڵە و تەمەنی تەنها 20 ساڵە بارودۆخی دایکم زۆر خراپە و جگە لە گریان هیچ دەسەڵاتێکی دیکەی نییە، ئێمە داوا دەکەین تەنها پێمان بڵێن لەکوێیە، دواتر ڕێکاری یاسایی چی هەیە بیگرنەبەر."\nمحەمەد تاکە گەنجی دەستگیرکراو و بێسەروشوێنی قەزای سەیدسادق نییە و ژمارەکان زیاترن.\nجەوهەر ڕەشید ئاماژەی بەوەکرد، "بەگوێرەی ئەو ژمارانەی لە قەزاکە بڵاوبووەتەوە و باس دەکرێت، تەنها لە سەیدسادق زیاتر لە 100 کەس دەستگیرکراون و بێسەروشوێنن."\nباسی لەوەشکرد، "جگە لەوە، زیاتر لە هەزار کەسیش لە ترسی ڕفاندن و دەستگیرکردن قەزاکەیان جێهێشتووە و ڕۆشتوون، تەنانەت خەڵک هەبووە لە تاوا هەڵهاتووە بۆ چەمچەماڵ."\nتائێستا بە کۆی گشتی، شەش خۆپیشاندەر لە چەمچەماڵ، دەربەندیخان، کفری، سەیدسادق و تەکیە و کادیرێکی ناوچەی پێنجوێنی پارتی و فەرماندەیەکی پێشمەرگە لە دوکان گیانیان لەدەستداوە، هاوکات نزیکەى 100 بریندار لە ڕیزی خۆپیشاندەران و هێزە ئەمنییەکان تۆمار کراون.


نوسخەیەک کە بۆ چاپ دەشێ - غەزە گەورەترین زیندانی گەمارۆدراوی جیهانە - Mehr News Agency\n12 July 2018 - 15:00\nNews Code 20197\nمیدیایەکی زایۆنی ئاشکرای کرد:\nغەزە گەورەترین زیندانی گەمارۆدراوی جیهانە\nمیدیایەکی زایۆنی داسەپاندنی تەنگەژەگەلی نوی لە دژی غەزەی دڕندانە وەسف کرد و ئاشکرای کرد: هەڵمەتی ئەم دواییەی ئیسرائیل لە دژی کەرتی غەزە، ئەو شوێنەی کردۆتە گەورەترین زیندانی ئینفرادیی تاکە کەسی جیهان.\nبە ڕاپۆرتی ئاژانسی هەواڵی مێهر، درێژەی جەنایەتە جۆراوجۆرەکانی ڕژیمی زایۆنی بووە هۆی ئەوەی هائارتس-یش ئەمڕۆ سەروتارێک لە ژێر ناوی "غەزە گەورەترین زیندانی جیهان بۆتە گەورەترین زیندانی ئینفرادیی جیهان" بڵاو کاتەوە.\nلە سەروتاری میدیای زایۆنیی هائارتس، گەمارۆگەلی نوێی لە دژی کەرتی غەزە بە هەنگاوێکی دڕندانە وەسف کراوە و هاتووە: هەڵمەتی تەمێکارانەی ئەم دواییەی ئیسرائیل لە دژی کەرتی غەزە، ئەو شوێنەی لە گەورەترین زیندانی جیهان کردۆتە گەورەترین زیندانی ئینفرادیی جیهان.\nسەروتارەکە بە ئاماژە بە ڕەزامەندیی بنیامین نەتانیاهۆ و ئاویگدۆر لیبێرمەن سەرۆک وەزیرانی و وەزیری جەنگی ئەو ڕژیمە لە گەڵ پێشنیاری گادی ئایزێنکۆت فەرماندەی سوپای ئەو ڕژیمە بۆ داخستنی ڕێڕەوگەی "کەرەم ئەبووسالم" وەک تاقە ڕێڕەوگەی بازرگانیی غەزە و چکۆلەکردنی بەستێنی ماسیگریی فەلەستینییەکان، ڕایگەیاند: پێشوازی لە ئاوەها پێشنیارێکی دڕندانە فێڵێکی ئیسرائیلییە. ئەو کارە نە تەنیا نیشانەی ڕووخانی ئیسرائیل و شکستی لە بەرامبەر هێرشە کۆلارەییەکانە، بەڵکوو هێمایەکە بۆ خۆدزینەوە لە رێگە چارەگەلی ڕاستەقینە.\nهائارتس لە سەروتارەکەیدا ئاماژە بەوەش دەدا: تەل ئاویو بۆ ناچار کردنی حیماس بە ڕاگرتنی هێرشەکانی لە دژی ئیسرائیل، تاکتیکی گەمارۆی درێژخایەن و جیدیی کەرتی غەزەی هاوکات لە گەڵ هێرشگەلی ئاسمانی گرتۆتە بەر. ئەوە دوا داپەڕی ئیسرائیل بەر لە هێرشی ڕاستەوخۆی بۆ سەر خەڵکی سڤیلی غەزە و کوشتنی ئامانجداری سەرکردەکانی حیماسە.\nدەشڵێت: ئیسرائیل لە کاردانەوە بە درێژەی هێرشی کۆلارەیی لە کەرتی غەزە، کەرەم ئەبووسالم وەک تاقە ڕێڕەگەی بازرگانیی غەزەی داخستووە و تەنگەژەی هاوردەی بە سەر ئەو ناوچەیەدا داسەپاندووە. ئەو تەنگەژانە بریتین لە قەدەغەی هاوردەی زۆربەی کاڵاکان جگە لە مادەی خۆراکی، کەرەسەی پزیشکی، ئالەف، هەنم و هەتد.\nشایانی باسە نیکۆلای ملادینۆف هاوئاهەنگکەری تایبەتیی ڕێکخراوی نەتەوە یەکگرتووەکان لە ڕەوتی ڕێککەوتن و سازان لە رۆژهەڵاتی ناڤین نیگەرانیی خۆی بۆ قەدەغەی هاوردەی کاڵا بۆ کەرتی غەزە لە رێگەی ڕێڕەوگەی کەرەم ئەبووسالم دەربڕیوە و خوازیاری هەڵوەشانەوەی ئەو بڕیارە بووە.\nهەروەها ڕژیمی زایۆنی لە پەنای بڕیاری قەدەغەی هاوردە و هەناردە لەو ڕێڕەوگە، مەودای مۆڵەت دراوی ماسیگری بۆ فەلەستینییەکان لە ٩ مایلەوە بۆ ٦ مایل کەم کردۆتەوە.\nئەوە لە کاتێکدایە کە وتەبێژی سوپای ڕژیمی زایۆنی پێشتر هەڕەشەی کردبوو کە ئەگەر ناردنی کۆلارەی ئاگرین بەرەو ناوچە داگیرکراوەکان ڕانەگیرێت، ئەو ڕژیمە سزای قورستر بە سەر غەزەدا دادەسەپێنێت.


شانۆیى 24 خولەک لە تەمدا نمایشده‌كرێت - بنکەی روناکبیریی گەلاوێژ :: Gelawej\nشانۆیى 24 خولەک لە تەمدا نمایشده‌كرێت\nهەواڵ Dec 7, 2020\nگروپى هونه‌رى رۆشنبیرى بۆ شانۆ و سینه‌ما له چه‌مچه‌ماڵ به‌منزیكانه شانۆیى 24 خولەک لە تەمدا نمایش ده‌كات.\nخواناس وریا گلی، یه‌كێك له ئه‌كته‌ره‌كانى شانۆكه له واڵى تایبه‌تى خۆى له تۆڕى كۆمه‌ڵایه‌تى فه‌یسبوك هه‌واڵى شانۆییه‌كه‌ى بڵاوكردۆته‌وه و نوسیویه‌تى: "بۆ گەنجانی شارەکەی خۆمان چه‌مچه‌ماڵ، بەم نزیکانە شانۆی فیزیکی بۆ یەکەم ! جار نمایش ئەکەین، بەناوی "24 خولەک لە تەمدا" چاوەڕوان بن ئەزیزان...".\nشانۆكه، باس لە نەهامەتییەکانی جەنگ و دوای جەنگ دەکات، کاریگەرییەکانی لەسەر وڵات و خێزان و کۆمەڵگە به‌شێوه‌یه‌كى گشتى ده‌كات، هه‌روه‌ها بەشێوازێکی نوێ نمایش دەکرێت کە بە شانۆی فیزیایی ناودەبرێت، ئەم شانۆییە بەشێوەی پانتۆمایم نمایش دەکرێت و تەنها جوڵەی جەستە و میوزیکە.\nشانۆیی 24 خولەک لە تەمدا، دەرهێنانی (ئاوات جەلال)، سینۆگرافیا (مەریوان تاهیر)، مەیکەپ ئاڕتیست (ئاریان کەریم)، بەڕێوەبەری شانۆ (دڵشاد خورشید)، هەریەکە لە (خواناس وریا گلی و ئاوات جەلال) لەشانۆییەکدا رۆڵ دەبینن.\nپێشتریش شانۆكه له دووەمین دیداری شانۆیی ڕانیە له رۆژى 30/11/2020 له هۆڵى به‌ڕێوه‌به‌رایه‌تى هاتوچۆى راپه‌ڕین بە بەشداری (10) گروپ و تیپی شانۆیی چەند شارێکی کوردوستان نمایشكراوه.\nئەم بابەتە 140 جار خوێندراوەتەوە\nئه‌مڕۆ، ساڵیادى كۆچى دوایى ده‌كرێته‌وه\nماڵی پشیلەكان له ئێواره كۆڕێكدا\nروانگە و نەیارانی، له ئێواره كۆڕێكى بنكه‌ى روناكبیریى گه‌لاوێژدا\nمەلا بەختیار: حزب و حكومەت، گەر باوەڕیان بە دیموكراسی هەبێت ئەوا دەبێت ژن بكەن بە جەوهەری دیموكراسی


Faculty: Faculty of Education (FEDU)\nCourse code: PGE8332\nLanguage: Kurdish (کوردی)\nPeriod: Academic 2016-2017\nLecturer: Mr. Dler Azeez\nجوگرافیای رامیاری(سیاسی)لقیكی تایبه‌ت و گرینگه له زانستی جوگرافیا و لقێكه له لقه‌كانی جوگرافیای مرۆی ،ئه‌م زانسته كه له‌یه‌كه رامیاریه‌كان(سیاسیه‌كان) ده‌كۆڵێته‌وه وه‌ك دیارده‌یه‌ك له‌سه‌ر ڕوی زه‌وی ،به‌هه‌مو ئه‌و بنه‌مایانه‌ی كه‌یه‌كه‌رامیاریه‌كان هه‌یانه ،چ بنه‌مای سروشتی بێت وه‌ك(شوێن ،روبه‌ر،شێوه،پێكهاته‌ی جیۆلۆجی،به‌رزی و نزمی،ئاوهه‌وا،ده‌رامه‌ته سروشتیه‌كان،.. . یا بنه‌مای مرۆی بێت وه‌ك دانیشتوان ودابه‌ش بوون و چری و چالاكی ئابووری و بازرگانی و.. . . ئه‌م زانسته كه‌باس له‌یه‌كه رامیاریه‌كان ده‌كات جیاوازی و لێكچونی ئه‌م یه‌كه رامیارانه له‌ڕوی پێكهاته‌و ره‌گه‌زه‌كان ده‌خاته ڕوو كه‌ئه‌مه‌ش یارمه‌تی ناساندنی ئه‌م وڵاتانه ده‌دات كه‌به‌هێزن وخاڵه به‌هێزه‌كانیان شی ده‌كاته‌وه‌و له‌گه‌ڵ خستنه ڕووی خاڵه لاوازه‌كانی وڵاتانی ترو به‌راورد كردنی به‌یه‌كتری.\nله‌هه‌مان كاتدا وله‌به‌رئه‌وه‌ی بواری بنچینه‌ی جوگرافیای رامیاری ده‌وڵه‌ته بۆیه جوگرافیای رامیاری بایه‌خ به پێكهاته‌ی ده‌وڵه‌ت ده‌دات(روبه‌ریك له‌زه‌وی سنوردیاری كراو+دانیشتوان+ده‌سه‌ڵاتی سیاسی)ئه‌مه جگه له ده‌رخستنی قۆناغه‌كانی گه‌شه‌كردن وبه‌ره‌و پێش چونی بارودۆخی سیاسی ده‌وڵه‌ت.\nسه‌ره‌رای ئه‌مانه‌ش جوگرافیای رامیاری ئه‌و تیورانه شیده‌كاته‌وه‌و ده‌یانخاته ڕوو كه په‌یوه‌ستن به وڵاته‌وه ئه‌مه سه‌ره‌رای باسكردنی ئه‌و كێشه سیاسیانه‌ی له شوێنه جیاجیاكانی جیهاندا هه‌ن ، كه‌پێویسته خوێندكاران شاره‌زای بن و هوڵ بده‌ن له ڕێگای دارێژتنی بیرو ڕای سیاسی تایبه‌تیانه چاره‌سه‌رو رای جیاوازیان سه‌باره‌ت به‌م باتانه‌وه هه‌بێت به‌شێوه‌یه‌ك كه بتوانن له ڕوانگه‌ی سیاسیه‌وه پێشبینیان هه‌بێت بۆ مه‌سه‌له‌كان.


نەجمەدین کەریم: کورد لە ئاست هێرشەکانی تورکیا بێدەنگ و کەمتەرخەم بووە\nنه‌جمه‌دین كه‌ریم رایگەیاند، توركیا هه‌میشه هێرشی كردوەته سه‌ر هه‌رێمی كوردستان، هێرشه‌كه‌شی بۆ سه‌ر هه‌رێمی كوردستان ته‌نها دژی لایه‌نێك نییه، كه ئه‌و ده‌ڵێت په‌كه‌كه‌یه و تیرۆریستن، به‌ڵکو دژی كورده به‌شێوه‌یه‌كی گشتی ئه‌م هێرشه له عه‌فرینه‌وه ده‌ستی پێكرد، پاشان سه‌رێكانی و گرێسپی گرته‌وه، دەشڵێت، "له‌و بڕوایه‌دام ئه‌وه راسته كه توركیا پێش هێرشه‌كانی نوێنه‌ری ناردوەته به‌غدا و عێراقی ئاگاداركردوەته‌وه".\nنه‌جمه‌دین كه‌ریم، پارێزگاری پێشووی كه‌ركوك سه‌باره‌ت به هێرشه‌كانی توركیا بۆ سەر هه‌رێمی كوردستان بە دەنگی ئەمریکای راگەیاندوە، "به‌ڕاستی ئه‌م هێرشه‌ی توركیا ڕاسته دڕندانه‌تره و فراوانتره، به‌ڵام توركیا هه‌میشه هێرشی كردوەته سه‌ر هه‌رێمی كوردستان، هێرشه‌كه‌شی بۆ سه‌ر هه‌رێمی كوردستان ته‌نها دژی لایه‌نێك نییه، كه ئه‌و ده‌ڵێت په‌كه‌كه‌یه و تیرۆریستن، به‌ڵکو دژی كورده به‌شێوه‌یه‌كی گشتی ئه‌م هێرشه له عه‌فرینه‌وه ده‌ستی پێكرد، پاشان سه‌رێكانی و گرێسپی گرته‌وه، ئێستا توركیا به‌ته‌مایه رێگایه‌ك بكاته‌وه، له سنوری خۆیه‌وه به‌ناو خاكی كوردستانی سوریا هه‌تا ده‌گاته ته‌لكۆچه‌ر پاشان ده‌گاته ڕه‌بیعه بۆ ئه‌وه‌ی هه‌مو كاره‌كانی له‌گه‌ڵ عێراقدا به‌هه‌رێمی كوردستاندا تێنه‌په‌ڕێت".\nوتیشی، ئه‌وه‌ی توركیا ده‌یكات دوژمنایه‌تی كورده به گشتی، "پێمخۆشه به‌بیری خه‌ڵكی بهێنمه‌وه، كه حكومه‌تی توركیا هیچ كاتێك نه‌یوتوه هه‌رێمی كوردستان هه‌میشه ده‌ڵێت ئیداره‌ی سه‌روی عێراق، له به‌رئه‌وه به‌ڕاستی دانی به هه‌رێمی كوردستان-یشدا نه‌ناوه كه له ده‌ستوری عێراقدا به‌هه‌مو پێكهاته‌كانه‌وه ده‌نگی له‌سه‌ردراوه".\nئه‌ردۆگان ده‌یه‌وێت توندڕه‌وه‌كانی توركیا و ناشنالسته‌كانی توركیا هه‌موی هار بكات و دژی خه‌ڵكی كوردستان نه‌ك له هه‌رێمی كوردستان به ته‌نها، به‌ڵكو له ناوخۆی توركیا\nنه‌جمه‌دین كه‌ریم باسی لەوەشکردوە، "ئه‌وه‌ی ئه‌مڕۆ ئه‌ردۆگان ده‌یكات ده‌یه‌وێت توندڕه‌وه‌كانی توركیا و ناشنالسته‌كانی توركیا هه‌موی هار بكات و دژی خه‌ڵكی كوردستان نه‌ك له هه‌رێمی كوردستان به ته‌نها، به‌ڵكو له ناوخۆی توركیا ئه‌مه هه‌موی سه‌رئه‌نجامی ئه‌وه‌یه كه ئه‌و میلله‌تی كورد ده‌چه‌وسێنێته‌وه له توركیا، مافه‌كانی پێشێلكردوه، له په‌رله‌ماندا ناتوانن قسه بكه‌ن و دوای ئه‌وه زیندانی دەكرێن به بیانوی جیاواز، سه‌رۆكی شاره‌وانییه‌كان كه هه‌ڵبژێردراون، لە کۆی 65 نزیكه‌ی 50ی ده‌ركراون به‌شێكی زۆریشیان له زیندانن".\nئەوەشی خستەڕو، بۆ مه‌سه‌له‌ی كه‌ركوك و موسڵ هه‌میشه توركیا یادی عوسمانیه‌ت و یادی ئه‌وه ده‌هێنێته‌وه، كه ویلایه‌تی موسڵ كاتی خۆی به‌شێك بوه له توركیا، به‌ڵام ئه‌وه‌ش به بیر خه‌ڵك ناهێنێته‌وه، كه ئه‌و پارچه‌یه‌ی كوردستان كه له توركیا بوه له سه‌رده‌می عوسمانییه‌كان نوێنه‌ری خۆیان هه‌بوه له په‌رله‌مانی توركیا، له ئیستا‌نبوڵ به‌ناوی نوێنه‌رانی خه‌ڵكی كوردستان.\nنه‌جمه‌دین كه‌ریم روونیشكرده‌وه، "من باوه‌ڕناكه‌م ئه‌م مه‌به‌سته‌ی ئه‌ردۆگان سه‌ركه‌وتوبێت، راسته له‌سه‌ر سنوره‌كان هێرش ده‌كات و بێده‌نگیش هه‌یه له ئه‌وروپا و ئه‌مریكا-وه به‌رامبه‌ر ئه‌م هێرشانه، به‌ڵام ئه‌م هێرشانه زیاتر خه‌ڵكی سیڤیلی گرتوەته‌وه نه‌ك ته‌نها كورد و موسوڵمانه‌كان، به‌ڵكو دیانه‌تی تریشی گرتوەته‌وه له شه‌نگال و شوێنی تر یه‌زیدییه‌كانی گرتوەته‌وه، له مه‌خمور په‌ناهه‌نده‌كانی گرتوەته‌وه، كه ئه‌مانه به‌بڕیار و چاودێری یو ئێن له‌وێن، به‌ڵام به‌داخه‌وه یو ئێنیش له‌مه‌دا بێده‌نگه وه‌ك له زۆر شتی تردا به‌رامبه‌ر به كوردستان بێده‌نگه، به‌ڵام دۆخی جیهانی و ئه‌و سیسته‌مه‌ی كه ئێستا هه‌یه به توركیا ناگوڕێت، كه كه‌ركوك و موسڵ بخاته‌وه سه‌ر توركیا، گوایه په‌یمانی لۆزان له 23 ته‌واو ده‌بێت و توركیا دوای ئه‌وه مافی خۆی بیگێڕته‌وه سه‌ر توركیا".\nلەبارەی هه‌ڵوێستی حكومه‌تی عێراق له‌سه‌ر هێرشی توركیا، بۆ ناوچه‌كانی هه‌رێمی كوردستان د. نه‌جمه‌دین باسی له‌وه‌كرد، هه‌رێمی كوردستان به‌شێكه له عێراق و ئه‌مه پێشێلكاری سه‌روه‌ری عێراقه، مه‌خمور ئه‌مڕۆ به‌شێك نییه له ئیداره‌ی هه‌رێمی كوردستان، له‌ژێر ده‌ستی پارێزگای موسڵه، كه له ده‌ره‌وه‌ی هه‌رێمی كوردستانن، شه‌نگال به‌شێك نییه له هه‌رێمی كوردستان، به‌ڵكو قه‌زایه‌كه له ناو پارێزگای موسڵ، له‌به‌رئه‌وه ئه‌مه ته‌نها بۆ هه‌رێمی كوردستان نییه، بۆ هه‌مو كوردستانه ئه‌و شوێنانه‌ی كه له ده‌ره‌وه‌ی هه‌رێمن.\nرونیشیکردەوە، "له‌و بڕوایه‌دام، كه ڕاسته پێش ده‌ستپێكردنی ئه‌م هێرشانه نوێنه‌ری توركیا هاتونه‌ته به‌غدا و حكومه‌تی عێراقییان ئاگاداركردوەته‌وه، كه‌وا ئه‌م هێرشانه ده‌ستپێده‌كات و ئه‌مه دژی تیرۆریزمه، جێگری وه‌زیری ده‌ره‌وه‌ی عێراق بانگهێشتی باڵوێزی توركیای كرد، باڵوێزی توركیا وتی ئه‌مه ده‌رفه‌تێكی باش بوه، كه وه‌زاره‌تی ده‌ره‌وه‌ی عێراق-مان بینیوه له‌به‌رئه‌وه‌ی كه جارێكی دیکە هه‌لیان بۆ ڕێكخستین كه شه‌ڕی ئێمه دژی تیرۆریزم هه‌ر به‌رده‌وام ده‌بێت".\nنه‌جمه‌دین كه‌ریم ئه‌وه‌شی خسته‌روو،" عێراق بێده‌نگه له‌وانه‌یه له‌لای گرنگ نه‌بێت ئه‌م هێرشانه دژی هه‌رێم-ن، به‌ڵام له‌ناو عێراقدا خه‌ڵك وای بیر لێده‌كاته‌وه، كه ئه‌مه دژی كورده دژی هه‌رێمی كوردستانه، ئه‌مه هه‌رێم لاواز ده‌كات له دانوستانه‌كانی كه له‌گه‌ڵ به‌غدا ده‌ستیپێكردوه و ده‌ستی به‌غدا به‌هێزتر ده‌كات ئه‌مه هۆیه‌كەیە، له‌وانه‌شه خۆی به‌بێ ده‌سه‌ڵات دابنێت كه هیچی پێ ناكرێت، عێرق له دوای 2003 یه‌وه زۆر وڵاتی دنیا ده‌ستی له كاروباریدا هه‌یه".\nلەبارەی به هه‌ڵوێستی ئه‌مریكا له‌سه‌ر هێرشه‌كانی تور‌كیا له‌ناو هه‌رێمی كوردستان، نه‌جمه‌دین كه‌ریم وتی، "ئه‌مر‌یكا به بیانوی ئه‌وه‌ی كه ئه‌مه دژی په‌كه‌كه‌یه بێده‌نگه، ته‌نانه‌ت له‌وانه‌یه هاوكاری توركیاش بكات له بابه‌تی هه‌واڵگری و ئێمه ده‌شزانیین ئه‌و چه‌كانه‌ی كه به‌كارده‌هێنرێت، زۆربه‌ی هه‌ره زۆری چه‌كی ناتۆیه چه‌كی ئه‌مریكا و ئه‌وروپایه".\nهاوکات ئاماژه به هەڵوێستی وڵاتانی ئه‌وروپا له‌سه‌ر هێرشه‌كانی توركیا بۆ سەر هەرێمی کوردستان دەکات و له‌م ڕوه‌وه ده‌ڵێت، "به‌ڕاستی ئه‌ردۆگان ئه‌وروپای ترساندوه به‌وه‌ی كه‌وا سنوره‌كانی ده‌كاته‌وه و ملیۆنه‌ها په‌ناهێنده‌ی سوری ده‌نێرێته ئه‌وێ، به‌بۆچونی من ئه‌مه هۆیه‌كانییه‌تی، و بابه‌تی كۆرۆنا-ش وایكردوه، كه وڵاتان به ئه‌مریكاشه‌وه ئه‌وه‌نده چاودێری سیاسه‌تی ده‌ره‌وه نه‌كه‌ن، كه له زۆر شوێندا توشی كێشه‌ی سیاسی بون له‌گه‌ڵ وڵاتاندا".\nله‌باره‌ی هه‌ڵوێستی خودی كورد خۆیه‌وه، باس لەوەدەکات، "زۆر گرنگه بۆ خه‌ڵكی كوردستان به‌شێوه‌یه‌كی گشتی، و حزبه سیاسییه‌كانی كوردستان یه‌كڕیزبن، و یه‌ك ده‌نگ بن، به‌رامبه‌ر ئه‌م هێرشه‌ی كه ده‌كرێت پێكه‌وه كۆبونه‌وه‌ی حیزبه‌كان بكرێت ئه‌م هێرشه‌ی توركیا مه‌حكوم بكرێت، پێویسته پارچه‌كانی كوردستان له‌ناو یه‌كدا هه‌ماهه‌نگی هه‌بێت و به‌هه‌ر شێوه‌یه‌ك بێت ڕێگری بكرێت له‌و وڵاتانه‌ی، كه هێرش ده‌كه‌نه سه‌ر خاكی كوردستان، چ له توركیا بێت، چ له سوریا بێت، له‌لایه‌ن توركه‌وه بێت یان له‌لایه‌ن ئێرانه‌وه بێت، بۆ ئه‌وه‌ی یه‌ك هه‌ڵوێست هه‌بێت. ئێستا خه‌ڵكی كوردستان به‌دۆخێكی هه‌ستیار و ناسكدا تێده‌په‌ڕێت له‌به‌ر كۆرۆنا و له‌به‌ر بابه‌تی ئابوری، به‌ڵام خۆپیشاندان دژی ئه‌م هێرشانه‌ی توركیا له‌لایه‌ن كۆمه‌ڵانی خه‌ڵكی كوردستانه‌وه پێویسته بكرێت".\nهاوکات پێی وایە، پێویستە كوردانی ده‌ره‌وه بكه‌ونه چالاكی به‌شێوه‌ی جیاواز له‌گه‌ڵ حكومه‌ته‌كانییان له‌گه‌ڵ په‌رله‌مانه‌كانی خۆیان له‌گه‌ڵ كۆنگرێس له ئه‌مریكا بۆ ئه‌وه‌ی ئه‌م بابه‌تانه رونبكرێنه‌وه، كه توركیا مه‌به‌ستی بڵاوبونه‌وه‌ی هه‌یه له ناوچه‌كه به گشتی، به بیانوی ژیانه‌وه‌ی ده‌وڵه‌تی عوسمانی، ئه‌وه ده‌بینین له لیبیا كارده‌كات، له ده‌ریای ناوه‌ڕاست ڕێگری ده‌كات له ئاوی وڵاتانی تر وه‌ك قوبرس و یۆنان، ئه‌و سیاسه‌ته‌ی ئه‌مڕۆ ئه‌ردۆگان به‌كاریده‌هێنێت له‌ناو خودی توركیا ته‌نها به‌رامبه‌ر كورد نییه، به‌ڵكو به‌رامبه‌ر به دیموكراتییه له كوردستان. ئه‌مڕۆ ڕۆژنامه‌نووس له زیندانن، ئه‌وەی قسه به ئه‌ردۆگان ده‌ڵێت زیندانی ده‌كرێت.\nنه‌جمه‌دین كه‌ریم ڕه‌خنه‌ی له هه‌ڵوێستی كورد دەگرێت و وتی، "به‌ڵێ كورد كه‌مته‌رخه‌م بوه، ئێمه ژماره‌یه‌كی زۆر په‌رله‌مانتارمان هه‌یه كه بابه‌تی هێنانه‌وه‌ی پێشمه‌رگه ده‌كرێت بۆ ناوچه دابڕێنراوه‌كان ده‌ڕوانیت چه‌ند كه‌سێك كه ژماره‌یان ده‌گات به 4 كه‌س ڤیتۆی له‌سه‌ر ده‌كه‌ن و ده‌یكه‌ن به هه‌را، به‌ڵام توركیا هێرشی كردوەته سه‌ر هه‌مو خاكی كوردستان له سوریا و له عێراقیش، به‌ڵام په‌رله‌مانتاری كورد تا ئێستا به‌یه‌ك ده‌نگ دژایه‌تی ئه‌م هێرشه‌یان نه‌كردوه، داوایان نه‌كردوه كه په‌رله‌مان دانیشتنێكی تایبه‌تی بۆ ئه‌م بابه‌ته بكات، داوایان نه‌كردوه كه حكومه‌تی عێراق له نه‌ته‌وه یه‌كگرتوه‌كان و ئه‌نجومه‌نی ئاسایش داوای دانیشتنێكی تایبه‌تی بكات بۆ ئه‌وه‌ی هه‌ڵوێستی خۆی و دژایه‌تی به‌رامبه‌ر هێرشكردنه سه‌ر وڵاتی سوریا و وڵاتی عێراقی".\nلەبارەی قەوارەی هەرێمی کوردستان، نه‌جمه‌دین كه‌ریم وتی، "قه‌واره‌ی هه‌رێمی كوردستان له حیزبه‌كان گه‌وره‌تره، بۆیه ده‌بێت بپارێزرێت، میلله‌تی كورد قوربانییه‌كی زۆری داوه تاوه‌كو ئه‌م هه‌رێمه دروستبووه، ئه‌گه‌ر ئێمه به‌راوردی دۆخی هه‌رێم بكه‌ین به پارێزگاكانی عێراق له هه‌مو رویه‌كه‌وه هه‌رێم پێشكه‌وتوتره، خزمه‌تگوزاری بێت، كاره‌با بێت، یان ئاو بێت. له‌ڕوی ئه‌منیشه‌وه هه‌رێم به‌راورد ناكرێت بە ناوه‌ندی عێراقه‌وه".\nلەبارەی ئەوەی ئایا ئه‌و داواكارییه‌ی كه ده‌كرێت به‌غدا راسته‌وخۆ خۆی موچه‌ی فه‌رمانبه‌رانی هه‌رێم بدات، مه‌به‌ست لێی هه‌ڵوه‌شاندنه‌وه‌ی قه‌واره‌ی هه‌رێمه؟ له‌وه‌ڵامدا نه‌جمه‌دین كه‌ریم وتی، "به دڵنیاییه‌وه هه‌وڵه بۆ لێدانی قه‌واره‌ی هه‌رێم و هانیش ده‌درێن له‌لایه‌ن حیزب و لایه‌نی سیاسی جیاواز له به‌غداده‌وه، له دوای 2003یش لایه‌نی عێراقی ئه‌و كاته لاواز بون، ئه‌گه‌رنا هیچ كاتێك له‌گه‌ڵ ئه‌وه نه‌بون كه هه‌رێمی كوردستان دانی پیابنرێت و له ده‌ستوردا بێت، ئه‌وان مه‌به‌ستییان بو ئه‌و كاته هه‌ر 18 پارێزگاكه‌ی عێراق به نیزامێكی لامه‌ركه‌زی به‌ڕێوه‌ببردرێت، و ناوی فیدڕاڵیه‌تیشی تیا نه‌بێت و هه‌رێم نه‌بێت له عێراقدا، ئێمه كه باسی به هه‌رێمبونی كه‌ركوكمان ده‌كرد، عه‌بادی پێی خۆش بو بۆ ئه‌وه بو كه نه‌یه‌ته ناو هه‌رێمی كوردستان".\nنه‌جمه‌دین كه‌ریم، لەبارەی دۆخی كه‌ركوك وتی، "كه‌ركوك هه‌میشه به‌شێكه له خاكی كوردستان، ئه‌گه‌ر بشبێت به هه‌رێمێكیش هه‌ر كوردستانه له ده‌ره‌وه بونی هه‌رێمی كوردستان مانای ئه‌وه نییه، كه ئیتر كوردستان نییه ئه‌و شوێنه، به‌ڵام ئاینده‌ی كه‌ركوك مه‌ترسی هه‌یه، ئه‌مڕۆ خه‌ڵكێكی زۆری كه‌ركوك له سلێمانی و له هه‌ولێر و له‌ناو شوێنه‌كانی تری هه‌رێمی كوردستان ده‌ژین، خه‌ڵكێكی زۆریش كه خه‌ڵكی پارێزگای كه‌ركوك نیین هێنراونه‌ته ناو كه‌ركوك له پارێزگاكانی تره‌وه نیشته‌جێ ده‌كرێن، ناو شاری كه‌ركوك به‌ته‌واوه‌تی دیمۆگرافییاكه‌ی گۆڕاوه، خه‌ڵكانێك هێنراونه‌ته كه‌ركوك ڕێگه‌یان پێدراوه هه‌مو ته‌جاوزێك بكرێت له‌لایه‌ن ئیداره‌ی كه‌ركوكه‌وه. ئێستا به بونی كورد و حیزبی كورد له كه‌ركوك دا ئه‌و شتانه ده‌كرێت و به شێوه‌یه‌كی گشتی بێده‌نگن. دیاره ئاڕاسته‌ده‌كرێن كه بێده‌نگ بن له‌م بابه‌تانه، بۆئه‌وه‌ی كێشه دروست نه‌بێت، ئه‌گینا بۆچی ناتوانن ئیسرار بكه‌ن".\nده‌رباره‌ی ئاینده‌ی كاری سیاسی خۆی ئایا به نیازه له‌گه‌ڵ حكومه‌تی نوێی هه‌رێم و عیراق كاربكات، یا هیچ پۆستێكی بۆ پێشنیاركراوه؟ نه‌جمه‌دین كه‌ریم رونیکردەوە، "حكومه‌تی عێراقی و حكومه‌تی هه‌رێمی كوردستانیش دروستكراوه، من هیوادارم سه‌ركه‌وتوبن به‌سه‌ر ئه‌و كۆسپانه‌ی له‌به‌ر ده‌میاندایه، هه‌روه‌ها حكومه‌تی كازمییش تازه‌یه، ده‌بێت پشتیوانی بكرێت، و له هه‌رێمی كوردستانیش ده‌بێت هه‌وڵ بدرێت له‌گه‌ڵ جه‌ماوه‌ری خه‌ڵكی كوردستاندا بۆ ئه‌وه‌ی ئه‌م قه‌یرانه تێپه‌ڕێت، قه‌یرانه‌كه ته‌نها ئیداری نییه، قه‌یرانه‌كه ئابورییه، كۆرۆنایه، به‌ڕاستی یه‌كڕیزی له‌ناو خه‌ڵكی كوردستان و له‌ناو حیزبه‌كاندا نییه به‌رامبه‌ر به‌هه‌ڵویست له به‌غدا، ئه‌وه‌ش وایكردوه كه‌وا ئێمه له به‌غدا لاوازبین، له‌و دانوستانه‌ی كه ئه‌مڕۆ هه‌یه له نێوان به‌غداد و هه‌رێمدا بۆ ئه‌وه‌ی كێشه‌كان چاره‌سه‌ر بكرێت".


Back نووچه بـه‌ش زاخۆ\nقایمه‌قامیا زاخۆ روهنكرنه‌كى لدۆر بوویه‌را سوتنا قورئانێ ل زاخۆ به‌لاڤ دكه‌ت\n06 ئاب 2012\nهاته ديتن: 839\nپشتى كو چه‌ند دانه‌یه‌كێن قورئانا پیرۆز ژ لایێ گه‌نجه‌كى ڤه ل مزگه‌فته‌كا زاخۆ هاتینه سوتن ل شه‌ڤا 2/8/2012ێ و لیژنه‌یه‌كا تایبه‌ت بۆ ڤه‌كولینا بابه‌تى هاتیه پێكئینان،\nبارهه‌لگره‌ك ل گه‌لیێ زاخۆ د قولپیت و شوفێرێ وێ گیانێ خوه ژ ده‌ست دده‌ت\n04 ئاب 2012\nهاته ديتن: 817\nقه‌میونه‌كا عێراقى ژ جورێ ئیسكانى بارهه‌لگر ل گه‌لیێ زاخۆ وه‌رگه‌ریا و د ئه‌نجام دا شوفێرێ ترومبێلا بارهه‌لگر گیانێ خوه ژ ده‌ست دا\nقوتابیێن زاخۆ بۆ پشتگیریا بريارێن بارزانى ل سه‌نگه‌رێن پێشمه‌رگه‌ى ل زومار به‌رهه‌ڤ دبن\n31 تەمموز 2012\nهاته ديتن: 833\n70 قوتابیێن زاخۆ وه‌كو نوونه‌رێن ئێكه‌تیا قوتابیێن كوردستانێ بۆ پشتگیریا بریارێن بارزانى ل سه‌نگه‌رێن پێشمه‌رگه‌ى\n(ی.ق.ك) خوله‌كا ب هێزكرنێ بۆ 450 قوتابیێن 12ى ئاماده‌یى ڤه‌دكه‌ت\nهاته ديتن: 816\n450 قوتابیێن قوناغا 12ى ئاماده‌یى یێن پشكا وێژه‌یى و زانستى، به‌شدارێ خوله‌كا ب هێزكرنێ یا بێ به‌رامبه‌ر دبن ل په‌یمانگه‌ها ته‌كنیكى یا زاخۆ ل 30/7/2012ێ ب هه‌ڤكاریا لقێ 8ێ\nل زاخۆ رێكخراوێن جڤاكێ سڤيل داخوازێ دكه‌ن سۆپايێ عێراقێ ژ ئاخا كوردستانێ ده‌ربكه‌ڤن\nهاته ديتن: 635\n25 رێكخراوێن جڤاكێ سڤيل و ده‌زگه‌هـ و سه‌نته‌رێن ره‌وشه‌نبيرى يێن زاخۆ، به‌ياننامه‌يه‌كا نه‌رازيبوونێ بۆ رايا گشتى خواندن\n141 رویدانێن ئاگربه‌ربوونێ 265 ملیون دینار زیان گه‌هاندینه خه‌لكێ زاخۆ\n29 تەمموز 2012\nد ماوه‌یێ 7 هه‌یڤاندا 141 رویدانێن ئاگربه‌ربوونێ ل باژێرێ زاخۆ چێبووینه كو ژ 3 هاولاتیێن هاتینه سوتن د ڤان ئاگربه‌ربوونان دا، دوو هاولاتیان گیانێ خوه ژ ده‌ست داینه.\nخووشك و برایه‌ك د ئاڤێ دا خه‌ندقین\nهاته ديتن: 613\nئه‌ڤیندار عزه‌ت به‌رپرسێ راگه‌هاندنا بنگه‌هێ به‌ره‌ڤانیا باژیرێ زاخۆ دیاركر كو خووشك و برایه‌كێ سنێله پێكڤه د ئاڤا گۆندێ بردیان دا خه‌ندقین و تیمێن نقۆمڤانان ل زاخۆ شیان ته‌رمێ برایی ژ ئاڤێ ده‌ربێخن و یێ خووشكێ ژی ب خۆ ده‌ركه‌فتبوو. ناڤبری گۆت ژی:\nپازده‌مین كه‌سێ د خابیرى دا خه‌ندقى شڤانه‌كێ عه‌ره‌ب بوو\nهاته ديتن: 481\nگه‌نجه‌كى 17 سالیێ ره‌گه‌ز عه‌ره‌بێ خه‌لكێ شنگالێ ب ناڤێ مه‌یسه‌ر یه‌شه‌ر حه‌مه‌د د خابیرى دا ل گوندێ چه‌م باهیڤ ل رۆژا 24/7/2012ێ دخه‌ندقیت كو ئه‌ڤ گه‌نجه دبیته پازده‌مین كه‌س د ئه‌ڤ ساله دا گیانێ خوه ب خه‌ندقاندنێ ژ ده‌ستدایى\nل زاخۆ د رویدانه‌كا ترافیكێ دا كچه‌كا 3 سالى گیانێ خوه ژ ده‌ست دا\nهاته ديتن: 555\nكچه‌كا 3 سالى ب ناڤێ ئه‌ڤین درباز د رویدانه‌كا ترافیكێ دا ل جادده‌یا تلكه‌به‌رێ گیانێ خوه ژ ده‌ست دا ل ئێڤاریا رۆژا 24/7/2012ێ.\nشوفێره‌كێ بارهه‌لگرێن توركى د خابیرى دا د خه‌ندقیت\nهاته ديتن: 493\nشوفیره‌كێ بارهه‌لگرێن توركى د ژیێ 17 سالیێ دایه، ب مه‌ره‌ما خوه ئیخستنا ئاڤێ د رووبارێ گوندێ چه‌مسیرمۆ دا د خه‌ندقیت ل شه‌ڤا 23/7/2012ێ و ته‌رمێ وى ل سپێده‌هیا رۆژا دووڤدا ژ لایێ تیما نقومڤانێن زاخۆڤه هاته ده‌رئێخستن.\nل زاخۆ كچه‌كا 18 سالى د خابیرى دا دخه‌ندقیت\n18 تەمموز 2012\nهاته ديتن: 976\nد به‌رده‌وامیا روویدانیێن خه‌ندقینێ دا، كچه‌كا 18 سالى ب ناڤێ سیپه‌ر تاهر كه‌ریم ل ناڤ رووبارێ گوندێ دوولا دا ل ده‌مژمێر 7ى شه‌ڤ ل رێكه‌فتى 17/7/2012ێ\n33 قوتابیێن ئێكه‌مێن زانكۆیا زاخۆ هاتنه خه‌لاتكرن\n11 تەمموز 2012\nهاته ديتن: 785\n33 قوتابیێن ئێكه‌مێن زانكۆیا زاخۆ د رێوره‌سمه‌كى دا ژ لایێ حكومه‌تا هه‌رێما كوردستانێ و مه‌سرۆر بارزانى و لقێ 8ێ پارتى ڤه هاتنه خه‌لاتكرن ل هولا زانكۆیا زاخۆ ل رۆژا 11/7/2012ێ.\nل زاخۆ شانوگه‌ریا سه‌فه‌را په‌لاتینكا هاته پێشكێشكرن\n08 تەمموز 2012\nهاته ديتن: 688\nشانوگه‌ریا (سه‌فه‌را په‌لاتینكا) هاته پێشكێشكرن ژ لایێ تیپا زاخۆ یا هونه‌رى ڤه ل هولا رێڤه‌به‌ریا ره‌وشه‌نبیرى و هونه‌رى یا زاخۆ ل ده‌مژمێر 5:30ێ ئێڤاریا رۆژا ئێك شه‌مبى ل رێكه‌فتى 8/7/2012ێ كو د ڤێ شانوگه‌ریێ دا عه‌بدولواحد ئه‌حمه‌د كارگێرێ لقێ 8ێ پارتى دیموكراتى كوردستان و عادل حه‌سه‌ن رێڤه‌به‌رێ رێڤبه‌ریا گشتى\nل گه‌لیێ زاخۆ 5 كه‌سان گیانێ خوه ژ ده‌ست دان و 3 كه‌س ژى بریندار بوون\nهاته ديتن: 1037\nد رودانه‌كا ترافیكێ دا ل گه‌لیێ زاخۆ 5 كه‌سان گیانێ خوه ژ ده‌ست دان و 3 كه‌س ژى بریندار بوون ل ده‌مژمێر 8:45ى ئێڤاریا رۆژا 7/7/2012ێ كو 4 كه‌س ژ قوربانیێن ڤێ روودانا ترافیكێ\n599 قوتابیێن زانكۆیا زاخۆ باوه‌رناما به‌كالوریوس و ماسته‌ر و دكتورایێ وه‌رگرتن\n06 تەمموز 2012\nهاته ديتن: 2294\nد ئاهه‌نگا ده‌رچوونا گه‌را دووێ یا قوتابیێن زانكۆیا زاخۆ دا 599 قوتابیان باوه‌رناما به‌كالوریوس و ماسته‌ر و دكتورایێ ژ سه‌رۆكاتیا زانكۆیا زاخۆ وه‌رگرتن ل گوره‌پانا زاخۆ یا وه‌رزشى ل رۆژا پێنج شه‌مبێ\nد روودانه‌كا ترافیکێ دا ل سەر رێکا زاخۆ - باتیفا وێنه‌گرێ شه‌هیانه‌كى و زارۆكه‌ك گیانێ خوه ژ ده‌ست دده‌ن\n05 تەمموز 2012\nهاته ديتن: 1160\nد روودانه‌كا ترافیکێ دا ل سەر رێکا زاخۆ - باتیفا وێنه‌گرێ شه‌هیانه‌كى و زارۆكه‌كى گیانێ خوه ژ ده‌ست دان ل ئێڤاریا رۆژا 5/7/2012ێ كو ل ده‌مێ بوویه‌رێ وینەگر بریندار\nل قایمه‌قامیا زاخۆ جڤینه‌ك لدۆر ره‌وشا ساخله‌میێ ل زاخۆ هاته كرن\n02 تەمموز 2012\nهاته ديتن: 1008\nلدۆر ره‌وشا ساخله‌میێ ل باژێرێ زاخۆ كومبوونه‌ك هاته كرن ژ لایێ قایمه‌قامێ زاخۆ ڤه دگه‌ل دكتورا بێریڤان ئامێدى رێڤه‌به‌را خۆپاراستنا ساخله‌میا دهۆكێ و دكتور عه‌بدولعه‌زیز ئیبراهیم رێڤه‌به‌رێ ساخله‌میا زاخۆ و هژماره‌كا رێڤه‌به‌رێن میرى یێن په‌یوه‌ندیدار


فۆڕمی تۆمارکردنی بابەت | لەبارەی سەردانەکەی نیچیرڤان بارزانی بۆ ڤاتیکان حکومەتی هەرێم راگەیاندراوێکی بڵاوکردەوە\nسەرلەبەیانیی ئەمڕۆ هەینی 12-1-2018 لە ڤاتیکان بەڕێز #نێچیرڤان بارزانی# سەرۆک وەزیرانی هەرێمی کوردستان بە فەرمی لەلایەن قەداسەتی پاپا فرەنسیسەوە پێشوازی لێکرا. لە کۆبوونەیەکی دووقۆڵیدا قەداسەتی پاپا سوپاسی ئەم سەردانەی کرد و خۆشحاڵیی خۆی بە دووبارە دیدار و کۆبوونەوە لەگەڵ بەڕێز نێچیرڤان بارزانی دەربڕی. هەروەها سوپاسی حکوومەت و خەڵکی هەرێمی کوردستانی کرد بۆ میواندارییان لە ئاوارەکان بەگشتی و بەتایبەتی کریستیانەکان کە لە ئەنجامی شەڕی تیرۆرستانی داعش و ڕووداوەکانی دواتر ئاوارەی هەرێمی کوردستان بوون. قەداسەتی پاپا هیوای خواست ئه و پێکەوەژیان و ئاشتی و تەباییەی لە هەرێمی کوردستان هەیە بۆ هەمیشە بەردەوام بێت و هەموو کێشە و گرفتەکان لە ڕێگەی دیالۆگ و ئاشتی و لێکگەیشتنەوە چارەسەر بکرێن. هەروەها هیوای سەقامگیری و ئاشتی بۆ خەڵکی ناوچەکە و کوردستان بەتایبەتی و هەموو پێکهاتەکانی خواست و گوتی نزاتان بۆ دەکەم بۆ ئەوەی سەرکەوتوو بن و لە تەبایی و پێکەوەژیان بەردەوام بن. لای خۆیەوە بەڕێز نێچیرڤان بارزانی خۆشحاڵیی خۆی بە دووبارە سەردان و دیداری قەداسەتی پاپا فرەنسیس دەربڕی، پوختەیەکیشی دەربارەی دۆخی ئێستای ناوچە و پێشهاتە سیاسی و ئابووریەکان لە هەرێمی کوردستان لە دوا دیداریانەوە لەگەڵ قەداسەتیان تا ئێستا پێشکەش کرد، هەر لە سەرکەوتن بە سەر داعشدا، کێشەکان لەگەڵ بەغدا، تا ڕووداوەکانی دواتر کە بوونە هۆی ئاواربوونەوەی ژمارەیەکی زۆری ئه و هاووڵاتیانەی گەڕابوونەوە ناوچەکانیان بۆ هەرێمی کوردستان. بەڕێز سەرۆک وەزیران هیوای خواست قەداسەتی پاپا پێگه و ڕۆڵی خۆی بۆ چارەسەرکردنی کێشەکانی هەولێر بەغدا بگێڕێت، ڕوونیشی کردەوە کە حکوومەتی هەرێمی کوردستان وێڕای دۆخە سەختەکەی، بەڵام دەرگا و دڵی کراوە بووە بۆ پێشوازیکردن لە ئاوارەکان و هەوڵی جددیشی داوە کە خوشک و برایانی کریستیان بگەڕێنەوە شوێنەکانیان و لەگەڵ کەنیسەکان لە هەرێمی کوردستان هەوڵیان داوە کۆمەڵگەی کریستیان وڵات جێنەهێڵن. جەختیشی لەوە کردەوە کە حکوومەتی هەرێمی کوردستانیش بەردەوام دەبێت لە پاراستنی ئه و تەبایی و پێکەوژیانەی پێکهاتەکان کە بەشێکی گرنگی کەلتووری هەرێمی کوردستانە. دواتر هەر لە ڤاتیکان لە کۆبوونەوەیەکدا لەگەڵ بەڕێز پیێترۆ پارۆلین، سەرۆک وەزیرانی ڤاتیکان، بەڕێز نێچیرڤان بارزانی تیشکی خستە سەر دۆخی سیاسی و ئابووریی هەرێمی کوردستان و دوایین پێشهاتەکانی نێوان هەولێر و بەغدا و ئه و هەوڵانەی بۆ دەسپێکردنی دیالۆگی نێوان حکوومەتی هەرێمی کوردستان و حکوومەتی فیدراڵی عیراق دەدرێن. بەڕێز پیێترۆ پارۆلین، سەرۆک وەزیرانی ڤاتیکان، وێڕای سوپاسکردنی حکوومەت و خەڵکی هەرێمی کوردستان بۆ یارمەتیدان و هاوکاریکردنی ئاوارەکان، بەتایبەتیش کریستیانەکان، هیوای خواست هەموو کێشە و ناکۆکییەکانی هەولێر و بەغدا له ڕێگەی دیالۆگ و لێکگەیشتنەوە چارەسەر بکرێن. #12-01-2018#


کچە قوتابیانی شیناوێ لەبەردەم وەزارەتی پەروەردە و بارهێنانی رێژیم ناڕەزایەتیان دەربڕی\nزایینی: ٠١-٠٣-٢٠١٥ - هەتاوی: ١٣٩٣/١٢/١٠ - ١٧:١٤ تاران قه‌باره‌ی فۆنت:\nکوردستان میدیا: قوتابیانی شیناوێ پاش زیاتر لە ٢ ساڵ لە رووداوی ئاگرکەوتنەوەی قوتابخانەی شیناوێ، بەردەوام دواواکارییەکانی خۆیان وەرنەگرتووە.\nبەپێی راپۆرتی ماڵپەڕی کورسدتان میدیا، ١٢ کچە قوتابیی شیناوێ لەگەڵ بنەماڵەکانیان رۆژی رابردوو بە ئامادە بوون لەبەردەم بینای وەزارەتی پەروەردە و بارهێنان داوایان کرد سەبارەت بە کێشەکەیان چاویان بە وەزیری رێژیم بکەوێت، بەڵام وەزیری پەروەردە و بارهێنان سەرەڕای ئەوەیکە بەڵێنی دابوو کە چاوپێکەوتن پێک بێنێ لەگەڵ ئەوان چاوپێکەوتنی ئەنجام نەدا.\n٢ ساڵ و سێ مانگ لە رووداوی ئاگرکەوتنەوەی سۆبەی نەوتیی قوتابخانەی شیناوێ تێپەڕ دەبێت و سەرەڕای پڕۆپاگەندای میدیاکانی سەر بە رێژیم و بە تایبەت پەروەردە و بارهێنان سەبارەت بە پێدان و جێبەجێ کردنی خزمەتگوزاری و پێداویستی کچە قوتابیانی شیناوێ و قوربانیان و هەروەها بایەخ‌نەدانی رێژیم بە کوردستان، داواکارییەکانیان جێبەجێ نەکراوە و هەر چەند جار قوتابیانی شیناوێ لەگەڵ بنەماڵەکانیان بۆ بەدوادانەچوون بە کێشەکانیان لەبەردەم مەجلیسی رێژیم یان وەزارەتی پەروەردە و بارهێنان کۆبونەوە پێک دێنن و ناڕەزایەتی دەردەبڕن.\nحوسێن ئەحمەدی‌نیاز پارێزەری قوتابیانی شیناوێ سەبارەت بە بارودۆخی دۆسیەی کچە قوتابیانی شیناوێ رایگەیاندووە کە ١٨ کەس لەم قوتابیانە هەنووکە دیەی تەواویان وەرنەگرتووە.\nپێدانی دیەی هەتا هەتایی بە کچە قوتابیانی شیناوێ سەرەڕای ئەوەیکە لەلایەن کۆمیسیۆنی تەلفیق پەسند کراوە بەڵام هەتا ئێستا بە شێوەی دیاری کراو ئەو بڕە پارەیەیان بۆ نەبڕدراوەتەوە و بە وتەی پارێزەری کچە قوتابیانی شیناوێ بەردەوام لە بوودجەی ساڵی ١٣٩٤ لە تاوتوێ کردن دایە.\nباوکی یەکێک لە کچە قوتابیانی شیناوێ رایگەیاندووە کە بە هۆی بەدواداچوونی دەرمانی کچەکانی خۆی لەم ماوەیەدا بەردەوام لە هاتووچوو بۆ تاران بووە و سەرەڕای قەبووڵ کردنی تێچووی زۆر و ولام نەدانەوەی رێژیم بە تێچووی دەرمانی، هەندێک لە باوکانی سەرپەرەستی کچە قوتابیانی شیناوێ کاری خۆیان لەدەست داوە.\nماوەیەک لەمەوبەر لە حاڵێکدا بیمەی ئێران دوای گوشارخستنەسەری بۆ لابردنی نیوەی بیمەی کچە قوتابیانی شیناوێ بە هۆی رەگەزیانەوە، رایگەیاندبوو کە بەرزترین نرخی گونجاوی دیەی ئەو کچانە بدات، بەڵام دیەی سەیران یەگانە و سارینا رەسووڵ‌زادە ئەو دوو کچە قوتابییەی کە لە کارەساتی شیناوێ گیانیان لە دەست دا نیوەی کرد.


ڤیدیۆ.. له مه‌كسیك به‌هۆی داڕمانی پردێك ده‌یان كه‌س گیانیان له‌ده‌ستدا\nشێرزاد 04/05/2021 - 11:15 هەواڵ/گشتی\nلە ساتی تێپەڕبونی شەمەندەفەرێک بەسەر پردێکدا لە شاری مەکسیکۆ سیتی لە نزیک وێستگەی میترۆی ئۆلیڤۆس و لە دووری ١٢ کیلۆمەتر لە باشوری ئەو شارە، پردەکە دەڕوخێت و لە ئەنجامی روداوەکە، ده‌یان کەس گیانیان لەدەستدا و، نزیكه‌ی 100 کەسی دیکەش برینداربوون.\nمیدیاكان بڵاویانکردەوە، شەوی رابردوو لە نزیک وێستگەیەکی باشوری مەکسیکۆ سیتی پایتەختی مەکسیک، لە ساتەوەختی تێپەڕینی میترۆیەک، پردێک داڕماوە و، لە ئاکامدا ١٥ کەس گیانیان لەدەستداوە و، نزیکەی ١٠٠ کەسی دیکەش برینداربوون.\nمیدیاكان ئاشكرایانكرد، تاوه‌كو ئێستا هۆکاری رووداوەکە بە وردی نەزانراوە و، لێکۆڵینەوە لە رووداوەکە دەستیپێکردووە.


"مه‌سرور بارزانى 13 ملیۆن دۆلار سه‌رمایه‌ى ده‌زگاى ئاینده‌ى گه‌ش ده‌گوازێته‌وه و ده‌زگاكه‌ش هه‌ڵده‌وه‌شێته‌وه" | تۆڕی هەواڵی سلێمانی\nHome›هەواڵ›کوردستان›“مه‌سرور بارزانى 13 ملیۆن دۆلار سه‌رمایه‌ى ده‌زگاى ئاینده‌ى گه‌ش ده‌گوازێته‌وه و ده‌زگاكه‌ش هه‌ڵده‌وه‌شێته‌وه”\nوێنه‌ى ئه‌و نووسراوه‌ى حكومه‌ت كه داواى گواستنه‌وه‌ى سه‌رمایه‌ى ده‌زگاى ئاینده‌ى گه‌ش ده‌كات\nبه گوێره‌ى نووسراوێك كه واژووى سەرۆکی دیوانی ئەنجومەنی وەزیرانى له‌سه‌ره و به فه‌رمانى سه‌رۆكى حكومه‌تى هه‌رێم ئاراسته‌كراوه، ته‌واوى سه‌رمایه‌ى ده‌زگاى (ئاینده‌ى گه‌ش) له بانكى كوردستانه‌وه گوازراوه‌ته‌وه بۆ بانكى مناره كه 13 ملیۆن دۆلاره.\nله نووسراوه‌كه‌دا كه له‌لایه‌ن رۆژنامه‌نووس ئیبراهیم عەلی بڵاوكراوه‌ته‌وه و واژووى ئومێد سەباح، سەرۆکی دیوانی ئەنجومەنی وەزیرانى له‌سه‌ره هاتووه، “له‌سه‌ر فه‌رمانى به‌ڕێز سه‌رۆكى ئه‌نجومه‌نى وه‌زیران كارى پێویست بكرێت بۆ گواستنه‌وه‌ى سه‌رجه‌م سه‌رمایه‌ى (ده‌زگاى ئاینده‌ى گه‌ش) له بانكه‌كه‌تان بۆ سه‌ر هه‌ژمارى (5048) له بانكى مناره”.\nبه‌گوێره‌ى ئه‌و زانیارییانه‌ى كه رۆژنامه‌نووسى ناوبراو بڵاویكردوونه‌ته‌وه، “لە ساڵی 2008 بەفەرمانی نێچیرڤان بارزانی، سەرۆکی ئەو کاتی ئەنجومەنی وەزیران دەزگای ئایندەی گەش بۆ قەرزی بچووک دامەزرێندراو بڕی 13 ملیۆن دۆلار وەک بودجە بۆ دەزگاکە خراوەته سەر حیسابێکی تایبەت لەبانکی کوردستان، لە ئێستاشدا دوای دەست بەکاربوونی کابینەی نۆیەم بەفەرمانی مەسرور بارزانی ئەو دەزگایە هەڵوەشێندراوەتەوە”.\nئه‌و رۆژنامه‌نووسه ئاماژه‌ى به‌وه‌شكردووه، “کاری ئەو دەزگایە پێدانی قەرز بوو بەو کەسانەی کە پڕۆژەی بچووکیان هەبوو، بەپێی ئامارێکی تایبەت لەماوەی 12 ساڵی رابردوودا نزیکەی 30 هەزار کەس لەو رێکخراوە سوودمەند بوون و تا ئێستاش چوار ملیۆن دۆلاری ئەو دەزگایە لای هاووڵاتیان ماوە و بەهۆی ئەو زیادەیەی دەخرایە سەر ئەو پارەیەی دەدرا بە هاووڵاتیان ئێستا بودجەی دەزگاکە وەک خۆی ماوە و ئەو بڕە پارەیەی لای هاووڵاتیان قازانجی ئەو دەزگایەیە”.\nئه‌و رۆژنامه‌نووسه ئاشكراشیكردووه، “دوابەدوای ئەو نووسراوە دکتۆر ئومێد سەباح فەرمانێکی وزرای دەركردووه لە رۆژی 11ی نیسان، فەرمان دەکات بەهەڵوەشاندنەوەی یەکجاری دەزگای ئایندەی گەش و سەرجەم ئەرشیفەکانی ئەو دەزگایە دەگوازرێتەوە بۆ وەزارەتی کارو کاروباری کۆمەڵایەتی”.\nئه‌وه‌شى خستووه‌ته‌ڕوو، “هەڵوەشاندنەوەی ئەو دەزگایە لەکاتێکدایە کە زیاتر لە 50 کەس کە کارمەندی ئەو دەزگایە بەبێ هیچ ئاگادارکردنەوەیەکی پێش وەختە نێردراونەتەوە ماڵ، لەکاتێکدا ئەو کەسانە سەرچاوەی بژێوی ژیانیان ئەو موچەیە بوو کە لەو رێکخراوە وەریان دەگرت”.\n“به‌شێك له تێچووى پرۆژه‌ى ئاوه‌ڕۆى گه‌ڕه‌كه‌كانى هه‌ولێر له‌لایه‌ن خێرخوازانه‌وه دابین كراوه”


لەدوارۆژەوە ئامانجی كۆبونەوەی یانەكان‌و بەرپرسانی وەرزشی پارێزگای سلێمانی بزانە\nناوخۆیی :: 12/09/2019 :: 130 جار بینراوە\nبۆ یەكەمجار لەسەر ئاستی كوردستان كۆبونەوەیەك لەنێوان یانەكانی سنوری پارێزگای سلێمانی‌و بەرپرسانی لیژنەی ئۆڵۆمپی كوردستان بەرێوەچوو.\nبەئامادەبوونی دیار سدیق جێگری سەرۆكی لیژنەی ئۆڵۆمپی كوردستان‌و جەمال عەلی بەرێوبەری وەرزشی سلێمانی لەهۆڵی نوێنەرایەتی سلێمانی لیژنەی ئۆڵۆمپی كوردستان لەگەڵ یانەكانی سنوری پارێزگای سلێمانی كۆبوونەوە.\nدیار سدیق جێگری سەرۆكی لیژنەی ئۆڵۆمپی كوردستان ئاماژە بەوە دەدات:" ئەمە یەكەم كۆبونەوەیە لەگەڵ یانەكانی سنوری پارێزگای سلێمانی بۆ ئەوەی لەنزیكەوە ئاگاداری كێشەكانیان بین، هەرچەندە ئێمە دوورین لەیانەكانەوە، بەڵام دەمانەوێت كێشەكانیان لەخۆیانەوە ببیستین‌و دواتر كێشەكانیان بگەیەنینە دەست وەزیری رۆشنبیری‌و لاوانی حكومەتی هەرێمی كوردستانەوە.\nوتیشی: بەدڵنیاییەوە منیش لەگەڵیانم، ئەگەر گەشبین نەبن، چونكە لەماوەی چوار ساڵی هاتنی داعش هیچ چالاكیەكی وەرزشی نەمابوو وە تووشی قەیرانی هاتبوون، بۆیە من خۆشحاڵم كە گوێم لەیانەكان بوو رایانگەیاند كە بەرپرسان گوێیان بۆ دەگرن‌و پێویستیشە بەرپرسان تەنهان گوێگرنەبن، بەڵكو كرداریشی لەگەڵ بێت، لەبەرئەوە دڵنیام لەحكومەتی تازەی هەرێمی كوردستان كە كێشەی یانەكان چارەسەر نەبێت.\nلەلای خۆیانەوە بەرپرسانی یانەكانیش را‌و سەرنجی خۆیان هەبوو لەسەر كۆبونەوەكە‌و گەیشتن بەچارەسەر.\nساسان عومەر سكرتێری یانەی ئەفرۆدێت وتی: تائێستا لەمجۆرە كۆبونەوانە نەكراوە تاگوێ لەیانەكان بگیرێت بزانرێت كێشەیان چیە‌و چۆن یانەكان بەرێوەدەبەن‌و كەس ئاگادارنیە، بەڵام پێویستە پێش ئەوەی هەنگاو بەرەو بەغدا بنێین بۆ چارەسەر كردنی كێشەكان پێویستە یەكەمجار كێشەكانی وەرزشی ناوخۆی كوردستان چارەسەر بكەین دواتر هەنگاو بەرەو بەغدا بنێین.\nساسان ئەوەشی خستەروو: بەراستی لیژنەی ئۆڵۆمپی كوردستان هۆكاری سەرەكی كێشەكانی وەرزشە لەهەرێمی كوردستان، چونكە یانەكان ئیش دەكەن‌و بەتیپەكانیانەوە خەریكن‌و بەشداری پاڵەوانێتیەكان دەكەن، ئەگەر دڵسۆزانە ئیش بكەین بەدڵنیاییەوە گەشبینین، ئەگەر دڵسۆز نەبین بارودۆخی وەرزش بەرەو خراپتر دەروات.\nلەلای خۆیەوە سەرتیپ نامیق ئەندامی دەستەی كارگێری یانەی دەربەندیخان ئاماژە بەوە دەدات: راستە یەكەمجارە كۆدەبینەوە، بەڵام لەراستیدا كێشە‌و گیروگرفتی وەرزش لەدەسەڵاتی ئەم كۆمەڵە كەسانەدا نیە كە كۆبوینەتەوە لەگەڵیان، بۆیە هیچ گەشبین نیم، بەڵام هیوادارم ئەم كێشە‌و گیروگرفتانەی وەرزش بەتایبەتی سنوری پارێزگای سلێمانی بكرێتە پرۆژەیەك بۆ چارەسەر كردنی، بەڵام كێشەكە تەنها جیاوازی نیە لەنێوان سلێمانی‌و هەولێر، بەڵكو بەراشكاوانە جیاوازیش هەیە لەنێوان وەرزشی سلێمانی‌و قەزاو ناحیەكانی، لەبەرئەوە قەزاو ناحیەكان بونەتە قوربانی بۆ وەرزشی پارێزگاكان‌و یانە گەورەكان، ئەگەر نمونەش لەسەر یانەی دەربەندیخان بێنینەوە نەك هیچ پرۆژەیەكمان بۆ نەكراوە، بەڵكو هیچ یاریگا‌و هۆڵێك‌و تەنانەت بارەگای یانەكەشمان كرێیە‌و خاوەنی هیچ نین، بەڵام زۆربەی تیپەكانمان لەخولی نایابدا یاری دەكەن.\nبەهۆی ئەو بارودۆخەی لەدوای ساڵی 2014بەسەر وەرزشی كوردستاندا هات بەهۆی هاتنی داعش‌و قەیرانی داراییەوە بەجۆرێك وەرزش دواكەوت‌و ئیفلیج بوو وەك یانەكان ئاماژەی پێدەدەن تائێستاش نەك بەرپرسانی وەرزش، بەڵكو حكومەتیش نەهاتۆتە پێشەوە بۆ چارەسەر كردنی ئەو بارودۆخە.\nراهێنەرێك‌و یاریزانێكی كورد بانگهێشتی هەڵبژاردەی باسكەی لاوانی عێراق كران


کوردیپێدیا - لەشکری دووی هەولێر\n📖 لەشکری دووی هەولێر | پۆل: کورتەباس | زمانی بابەت: 🏳 کوردیی ناوەڕاست\nلەشکری دووی هەولێر\nدەبوو بزانین بارەگاکەی ئەم لەشکرە لە کوێ دابنێین؟ بە ڕاوێژی هەموان شەقڵاوەمان پێ باش بوو. بینای قائمقام چۆڵ بوو، وەرمان گرت و دەستکاریمان کرد. بارەگای لەشکری شەقڵاوەی لێنووسرا. ئەو کاتە مامۆستا بەکر مستەفا جێگرم بوو. ئامرهێزەکانی زۆر بوون، چونکی ئەو کاتە لەشکری دووی قەڵادزەشی لەسەر بوو، سنوورێکی زۆر بەربڵاوی هەبوو، هەرچەند تەماشام دەکرد، ئەم هەموو هێز و سنوورە بەربڵاوە لە کێشی یەک لەشکردا نییە و فریای نەدەکەوتی. ئەگەر بیرم مابێ ئامرهێزەکان ئەم هەڤاڵانە بوون: 1- شەهید ڕێباز 2- سەفین مەلا قەرە 3- عەبدوڵڵا مام عەلی 4- عەبدوڵڵا بۆر 5- ڕەهبەری سەید ئیبراهیم 6- شاخەوان عەباس. بێجگە لەوەش مەسەلەکە هەر ئەوە نەبوو فریای کارەکانی نەدەکەوتین، هەموو سنووری سیدەکان پشدەر و بتوێن و کۆیە و هەموو هەولێر لەسەر ئەم لەشکرە بوون. ئەو کاتە‌ش لەبەر گەورەیی لەشکرەکە وەک پێویست چەک و تەقەمەنی نەبوو. به هاوکاریی هەڤاڵ بەکر مستەفا و ئامرهێزەکان کارەکانمان ڕادەپەڕاند. هێشتا هەڵبژاردن نەکرابوو و بەرەی کوردستانی ئیدارەی ئیشوکارەکانی دەکرد. هەر حیزبه و چەکداری خۆی و هێزی خۆی هەبوو، ململانێی حیزبەکانیش لەولاوە وەستابێ، کێشەی ڕۆژانە هەبوو.\n➕ ئەم بابەتە لەلایەن: (زریان سەرچناری)ەوە لە: Nov 21 2018 9:19PM تۆمارکراوە


www.komalah.org - له یادی ٢٩ ساڵه‌ی ژنوسایدی ئه‌نفال\nلاپه‌ڕه‌ی سه‌ره‌کی | وتاری ڕۆژ | له یادی ٢٩ ساڵه‌ی ژنوسایدی ئه‌نفال\nله یادی ٢٩ ساڵه‌ی ژنوسایدی ئه‌نفال\nئه‌م رۆژانه ساڵهاتی كۆمه‌ڵكۆژی سامناكی ناسراو به "ئه‌نفال" له كوردستانی عیراقه. له وه‌ها رۆژه‌گه‌لێك دا، له كاتێك دا كه رژیمی خوێن مژی به‌عس، به زبری كوشت و بڕ و ئاگر و ئاسن ئیراده‌ی خۆی به سه‌ر كۆمه‌ڵانی خه‌ڵكی ئه‌و وڵاته دا سه‌پاندبوو، له ماوه‌ی كه‌متر له ٤ مانگ و له ٨ قوناغی جیا جیا دا، به پلانێكی داڕێژراو، زیاتر له ١٨٠ هه‌زار ئینسان، له شار و شارۆچكه و گونده‌كانی كوردستان، ده‌سته ده‌سته، ده‌ست به‌سه‌ر كران و به كۆمه‌ل گواسترانه‌وه بۆ بیابانه‌كانی جنوبی عێراق و له‌وێ كۆمه‌ڵكوژ كران و له گۆڕی به كۆمه‌ڵدا خرانه ژیر خاكه‌وه. تێپه‌ڕ بوونی زه‌مان، دوای ٢٩ ساڵ نه‌یتوانیوه برینه‌كانی ئه‌م جینایه‌ته به سه‌ر جه‌سته‌ی ئه‌و كۆمه‌لگایه‌وه، ساڕێژ بكات. ئاسه‌واره ده‌رونی و كۆمه‌ڵایه‌تی و ئابورییه‌كانی ئه‌و كاره‌ساته ئیستاش به‌ربینی ئه‌و كۆمه‌ڵگایه‌ی به‌ر‌نه‌داوه.\nسالی ١٩٨٨، له كاتێك دا كه شه‌ڕی ٨ ساڵه‌ی ئێران و عێراق به‌ره‌و كۆتایی ده‌چوو، رژیمی به‌عسی عێراق بۆ ماوه‌یه‌كی دیاریكراو ئه‌وله‌ویه‌تی خۆی له‌م شه‌ڕه كۆنه‌په‌ره‌ستانه‌یدا خسته سه‌ر به‌ره‌كانی كوردستان و به سه‌دان هه‌زار هێزی چه‌كداری به تانك و تۆپ و هه‌موو كه‌ره‌سه‌یه‌كی پێشكه‌وتووی شه‌ڕه‌وه، ره‌وانه‌ی كوردستانی عێراق كرد. مه‌به‌ستی راگه‌یاندراوی ئه‌و هێرشه، پاك كردنه‌وه‌ی كوردستان له هێزی پێشمه‌رگه بوو. به‌ڵام ئه‌و رواڵه‌تی پلانه‌كه بوو. ئه‌وه‌یكه له كرده‌وه‌دا به‌رێوه‌چوو، ژنوسایدێكی ته‌واو و كه‌ماڵ بوو.\nئه‌و عه‌مه‌لیاته ناوی ئه‌نفالی له سه‌ر دانرا. ئه‌و ناوه كه له ده‌قێكی قورئان وه‌رگیراوه كه به واتای غه‌نیمه‌ت و ده‌سكه‌وتی شه‌ڕ هاتووه. ئه‌م ناوه له بنه‌ڕه‌تدا بۆ هاندانی داروده‌سته‌كانی موسته‌شار و به كرێگیراوی كورد كه چه‌كداری رژیم بوون، به كار ده‌هێنرا. مه‌به‌ستی رژیمی به‌عس ئه‌وه بوو رێگا به به‌كرێگیراوانی خۆی بدات كه ماڵ و سه‌روه‌تی خه‌ڵكی بێ دیفاعی ئه‌و دێهات و شار و شارۆچكانه‌ی كه چۆلیان ده‌كردن، به تاڵان بۆ خۆیان به‌رن. به هه‌زاران كه‌س له ژن و پیاو و مناڵ و پیر و لاو له شوێنی نیشته‌جێ بوونی خۆیان هه‌ڵكه‌ندران، به بێ ئه‌وه‌ی رێگایان پێبدرێ كه جگه له لیباسی به‌ریان هیچ شتێكی دیكه له‌گه‌ڵ خۆیان هه‌ڵبگرن. ئه‌و جه‌ماوه‌ره زۆر و زه‌به‌نده‌یان به ئوتوبوسی سۆغره به‌ره‌و بیابانه‌كانی "نۆگره سه‌لمان" له ناوه‌ندی عێراق راپێچ كرد و له‌وێ به‌ره‌به‌ره به بێ به‌زه‌ییانه‌ترین شێوه له‌ناویان بردن و له گۆڕه به كۆمه‌ڵه‌كاندا شاردیاننه‌وه. تاك تاك كه‌سانێك كه له‌و مه‌رگه‌ساته رزگاریان بووه، داستانه خۆفناك و پر له ئێش و ئازاره‌كانی ئه‌م كۆمه‌لكوژییه‌یان ئاشكرا كردووه.\nعه‌مه‌لیاتی ئه‌نفال له مانگی فێورییه‌ی ساڵی ١٩٨٨ی زایینیه‌وه ده‌ستی پێكرد و له مانگی سێپتامبری هه‌مان ساڵدا كۆتایی پێهات، ئه‌و عه‌مه‌لیاته به‌ربڵاوه ته‌واوی كوردستانی عێراقی هه‌ر له گه‌رمیانه‌وه تا بادینانی، گرته‌وه و سه‌دان هه‌زار كه‌س تێیدا بوونه قوربانی و له نێوبران و ئاواره‌كران. هه‌ر چه‌ند تاكوو ئێستاش ئامارێكی وردی ئه‌م كاره‌ساته له به‌رده‌ست نییه، به‌ڵام له رووی ئه‌م گۆره به‌كۆمه‌ڵانه‌ی كه دۆزراونه‌ته‌وه و له لێكۆلێنه‌وه‌كاندا ده‌ركه‌وتووه كه له‌م كاره‌ساته‌دا نزیكه‌ی ١٨٠ هه‌زار ئینسان له ژن و پیاو و منداڵ و پیر و لاو، قه‌تلو‌عام كراون. له جه‌ریانی ئه‌نفالدا نه‌ك هه‌ر ئینسان، به‌لكوو ئاژه‌ڵ و په‌له‌وه‌ر و دار و دره‌خت و سه‌وزاییش له‌ناوده‌بران و هه‌زاران ناوچه‌ی سه‌وزه‌ڵان و پر دار و دره‌خت سوتێنران. سه‌رجه‌م دانیشتوانی گونده‌كانی ناحیه و قه‌زا هه‌ڵوه‌شاوه‌كانیش، ئه‌وانه كه گیانیان ده‌رباز ببوو، له ئۆردوگای گه‌مارۆ دراوی شێوه سه‌ربازیدا ده‌ستبه‌سه‌ر كران.\nعه‌مه‌لیاتی "ئه‌نفال" به ٨ قۆناغی جیاواز له ناوچه جیاجیاكانی كوردستانی عێراق له پارێزگاكانی دهۆك، هه‌ولێر، موسڵ، كه‌ركوك و سلێمانی به‌رێوه‌چوو. ئه‌م عه‌مه‌لیاته رووداوێكی كتوپر نه‌بوو به‌ڵكوو له ساڵه‌ها پێشتره‌وه، به پێی پلانێكی رژیمی به‌عس، به‌ره به‌ره خه‌ریك بوو به‌رێوه‌ده‌چوو و له ساڵی ١٩٨٨دا بوو كه گه‌یشته لوتكه‌ی خۆی.\nساڵی ١٩٧٤ بومبارانی شاری قه‌لادزێ و كوشتاری به كۆمه‌لی خه‌ڵكی ئه‌و شاره، هه‌ر له‌و ساله‌دا بومبارانی شاری هه‌لبجه و كوشتاری به كۆمه‌لكی خه‌لكی مه‌ده‌نی، سالی ١٩٧٩، كوشتاری به كۆمه‌لی كورده‌كانی فه‌یلی، سالی ١٩٨٥، بومبارانی ئوردوگای په‌نابه‌رانی كوردستانی عیراق له زێوه و كوشتنی كۆمه‌لێك خه‌لكی بێ دیفاع، ساڵی ١٩٨٧، بومبارانی شیمیایی دۆڵی بالیسان، ساڵی ١٩٨٧ كۆمه‌لكوژی خه‌ڵكی گه‌ره‌كێكی شاری هه‌ڵه‌بجه، ساڵی ١٩٨٨ كۆمه‌ڵكوژی ٨ هه‌زار كه‌س له دانیشتوانی ناوچه‌ی بادینان. وێرانكردن و چۆلكردنی دێهات له ساڵه‌كانی ده‌یه‌ی حه‌فتای زایینیدا، وه‌كوو به‌شێك له رێكه‌وتننامه‌ی ئه‌لجه‌زایر. له‌م شاڵاوی وێرانكاریه‌دا، زیاتر له ٤ هه‌زار ئاوایی كوردستانی وێران كرد، ره‌ز و باغ و كانیاوه‌كانی كوێر كرده‌وه و دانیشتووانه‌كه‌ی ره‌وانه‌ی ئوردۆگاكانی ئیجباری كرد. ئه‌مجاره‌یان به‌وه‌ش رانه‌وه‌ستا و ده‌ستی كرد به وێرانكردنی شاری قه‌لادزێ و و سه‌ید صادق و سه‌ره‌تاكانی وێرانكردنی شاری رانیه‌ش ده‌ستپێكرد كه راپه‌رین مه‌جالی پێ نه‌دا. پێشتریش شاری هه‌ڵه‌بجه ته‌فروتوونا كرابوو و ٥ هه‌زار كه‌س له خه‌ڵكی ئه‌م شاره‌ی به گازی ژاراوی تێدا بردبوو.\nله كاره‌ساتی ئه‌نفالدا هه‌زاران بنه‌ماڵه‌ی كورد به‌ته‌واوه‌تی هه‌ڵوه‌شانه‌وه، په‌یوه‌ندیی كۆمه‌لایه‌تی تێكچوو، هه‌زاران ژن بێ هاوسه‌ر مانه‌وه و هه‌زاران مناڵ بی باوك بوون، سه‌دان كه‌س باری ده‌روونیان تێكچوو، هه‌ژاریی و نه‌بوونی و گه‌لێك ئازاری كۆمه‌ڵایه‌تی به شوێنیدا په‌ره‌یان سه‌ند. له‌م جه‌ریانه‌دا گوند هه‌بوو به ته‌واوه‌تی دانیشتووانه‌كه‌ی ئه‌نفال كرا، بۆ نموونه گوندی جه‌له‌مۆرد له سنووری پارێزگای كه‌ركوك ٣٧٨ كه‌سی لێ ئه‌نفالكرا، له ئاوایی گۆگته‌په ٣٣٤ كه‌س و له ئاوایی فه‌قێ مسته‌فا ٢٠٠ كه‌س له‌ناوبران.\nبه پێی هه‌ندێ سه‌رچاوه و ئاماری به‌رده‌ست، ته‌نها له سنووری كه‌ركوك ٦٠٧١ كه‌س به‌ته‌واوه‌تی له ناوبران. ئه‌م كاره‌ساته كوردستانی به‌ره‌ورووی وه‌ها قه‌یرانێكی گه‌وره‌ی كۆمه‌لایه‌تی، ده‌روونی و ئابوری كرده‌وه كه تا ئه‌مرۆش شوێنه‌واری هه‌ر ماوه و ده‌یان سالی دیكه‌ش شوێنه‌واری ده‌مێنێ. زۆربه‌ی به‌كرێگراوه‌كان، له موسته‌شار و سه‌رۆكی داروده‌سته‌كانی كوردی سه‌ربه حكومه‌تی به‌عس، نه‌ك هه‌ر سزا نه‌دران، به‌ڵكوو له سه‌ر سه‌روه‌ت و سامانێك كه به تاڵان و برۆی خه‌ڵكی ئه‌نفال كراو ده‌ستیان كه‌وتبوو، دانیشتوون و ئێستاش وه‌كوو دڕكێك له چاوی كۆمه‌ڵگای كوردستاندا، ژیانی ئاسایی خۆیان درێژه پێده‌ده‌ن.\nپیویست به وه‌بیر هێنانه‌وه نییه كه هه‌مووی ئه‌و روداوانه هه‌روه‌كوو روداوه‌كه‌ی هه‌ڵه‌بجه له به‌رچاوی ده‌وڵه‌تانی گه‌وره‌ی دنیا و له سه‌رووی هه‌موانه‌وه به به‌رچاوی ده‌وڵه‌تی ئامریكاوه رویاندا و میدیای جیهانی كه له ژێر كۆنترۆلی ئه‌و ده‌وڵه‌تانه‌دا بوو له ئاست وه‌ها جینایه‌تێكی سامناك بێده‌نگ بوو. ئه‌مڕۆ له كاتێكدا پاش ٢٩ ساڵ، یادی قوربانیانی ئه‌نفال و كۆمه‌ڵكوژی خه‌ڵكی كوردستان ده‌كه‌ینه‌وه كه رژیمی دیكتاتۆری به‌عسی عێراق له ده‌سه‌ڵاتدا نه‌ماوه، به‌ڵام هێشتا ره‌نج و ئازار و برینه‌كانی ئه‌و خه‌ڵكه ساڕێژ نه‌بۆته‌وه. هه‌ر ئێستا ده‌یان هه‌زار بنه‌ماڵه‌ی ئه‌نفالكراو به ده‌ست هه‌ژاری، نه‌داری و غه‌می له‌ده‌ستدانی ئازیزانیانه‌وه ده‌ناڵێنن.\nله یادی ٢٩ ساڵه‌ی كاره‌ساتی كومه‌ڵكوژی ئه‌نفالدا جارێكی دیكه ئه‌و په‌ری نه‌فره‌ت و بێزاری خۆمان به‌رامبه‌ر به بریاڕده‌ران و به‌رێوه‌به‌رانی ئه‌م جینایه‌ته سامناكه ده‌رده‌برین و هه‌زاران سڵاو و دروود ده‌نێرین بۆ یادی گیانبه‌ختكردووانی ئه‌م كاره‌ساته.


له پاریسی فه‌ڕه‌نساوه بۆ دروێنه و هاوكاری كردنی خێزانه‌كه‌ی\nشڤان عوسمان پاڵه‌وانه جیهانییه‌كه‌ی یاری كاراتێ پاش به‌شداریكردنی له پالاَوتنی كاراتێی ئۆڵۆمپیاد كه له شاری پاریسی پایته‌ختی فه‌ڕ‌نسا به‌ڕێوه چوو گه‌ڕایه‌وه شاری سلێمانی و بێ وچان و ماندوو نه‌ناسانه بۆ هاوكاریكردنی خێزانه‌كه‌ی ڕووی كرده گونده‌كه‌یان بۆ دروێنه و كاره كشتوكاڵیه‌كانی خێزانه‌كه‌یان كه له گونده‌كه‌یان بره‌وی پێده‌ده‌ن .\nشڤان بۆ پێشمه‌رگه سپۆرت ووتی ، خێزان و دایك و باوكم زۆر لا گرنگتره له گه‌شت و ده‌ره‌وه‌ی ولاَت و ده‌م توانی وه‌ك هه‌ر تاكێكی ئه‌م جیهانه نه‌گه‌ڕامایه‌ته‌وه و له هه‌ر ولاَتێك داوای مافی په‌نابه‌ریم بكردایه .\nئه‌و ووتیشی پێنج هاوڕێی خۆشه‌ویستم له ولاَتی ئه‌ڵمانیاوه بۆ سه‌ردانم هاتنه شاری پاریس و داوایان لێكردم كه جێیان نه‌هێڵم و گه‌شتیان له‌گه‌ڵ بكه‌م بۆ ولاَتی ئه‌ڵمانیا و هه‌ر له‌وێش نیشته جێ ببم ، به‌لاَم له‌گه‌ڵ خۆشه‌ویستیم بۆ هاوڕێكانم نه‌م توانی خۆشه‌ویستی دایك و باوكم له یاد بكه‌م و ئه‌وان پێویستیان به منه و ده‌بێت هاوكاریان بكه‌م هه‌ر بۆیه ڕاسته‌وخۆ دوایی یارییه‌كانی پاڵه‌وانێتیه‌كه گه‌ڕامه‌وه شاری سلێمانی و له ئێستاشدا كه وه‌رزی دروێنه‌یه له گوندی چناره‌ی شێخه‌ڵمارێن له شارباژێڕی سه‌ركه‌شه‌وه كاره‌كانم ئه‌نجام ده‌ده‌م و هاوكاری دایك و باوكم و بنه‌ماڵه‌كه‌م ده‌كه‌م .\nشڤان وه‌ك خۆی ئاماژه‌ی پێدا كه خه‌ونی زۆره و وه‌ك خوێندكارێكی زانكۆی سلێمانی كۆلێژی په‌روه‌رده‌ی وه‌رزشی ده‌یه‌وێت سه‌ركه‌وتن به‌ده‌ست بهێنێت وه‌ك یه‌كێك له خوێندكاره یه‌كه‌مه‌كانی زانكۆ كه له پێشه‌نگی خوێندكارانه و له‌گه‌ڵ ئه‌وه‌شدا وه‌رزشه‌كه‌ی له یاد ناكات و ده‌یه‌وێت له پاڵه‌وانێتییه‌كانی داهاتوودا ئه‌نجامی به‌رچاو به‌ده‌ست بهێنێت هه‌ربۆیه به‌ڵێنی داوه كۆڵ نه‌دات و هه‌میشه مه‌شقه‌كانی درێژه پێبدات .\nدواجار ئه‌و كوڕه جوتیاره سوپاسی یانه‌كه‌ی ، یانه‌ی وه‌رزشی پێشمه‌رگه و ڕاهێنه‌ره‌كانی و هاوڕێكانی كرد كه زۆر هاوكاری ده‌كه‌ن و پاڵپشتی ده‌بن بۆ سه‌ركه‌وتنه‌كانی كه ئه‌وه‌ش هه‌مووی ده‌گه‌ڕێته‌وه بۆ ویستی خوای گه‌وره .


ANF | کۆنسەی ئەوروپا داوای ئازادکردنی دەمیرتاشی کرد\nکۆمیتەی وەزیرانی ئەوروپا داوای کرد سەلاحەدین دەمیرتاش بە زوترین کات ئازاد بکرێت.\nهه‌ینی, 3 Dec 2021, 13:30\nکۆمیتەی وەزیرانی کۆنسەی ئەوروپا لە کۆبونەوەی ٢٩ی تشرینی دووەم و ٢ی کانونی یەکەمدا پێشێلکاریەکانی دەوڵەتی تورکی تاوتوێ کرد. لە دانیشتنی ١ی کانونی یەکەمدا لە چوارچێوەی بڕیارەکانی دادگای مافەکانی مرۆڤی ئەوروپادا دۆخی ئیمڕالیش تاوتوێکرا.\nکۆمیتەی وەزیرانی کۆنسەی ئەوروپا داوای کرد، سەلاحەدین دەمیرتاش بو زوترین کات ئازاد بکرێت و دادگای دەستوری بنەڕەتی تورکیا بەپێی بڕیارەکانی دادگای مافەکانی مرۆڤی ئەوروپا بجووڵێتەوە.\nبەنان مۆلو پارێزەری دەمیرتاش گوتی، "کۆمیتەی وەزیران لەبارەی سەلاحەدین دەمیرتاش بریاریداوە و داوای کردووە دەمیرتاش ئازاد بکرێت و دادگای دەستوری بنەڕەتی تورکیا بەپێی بڕیارەکانی دادگای مافەکانی مرۆڤی ئەوروپا بجووڵێتەوە.\n.مۆلو رایگەیاند، کۆمیتەکە هەروەها داوای کردووە، یاساکانی دادوەری لە تورکیا هەمواربکرێنەوە و بە تایبەتی ڕێز لە جیاوازی و ئازادی دەربڕین بگیرێت و کۆتایی بە دەستگیرکردنی ئەندامانی ئۆپۆزسیۆن بە شێوەیەکی ئەنقەست بهێنرێت."


داعش لە نزیک حەویجە بە شەوان هێز ڕەوانەى نزیک سەنگەرەکانى پێشمەرگە دەکات\nفەرماندەکانى پێشمەرگە، ئاماژە بەوەدەکەن داعش بەشەوان هێز دەهێنێتە نزیک سەنگەرەکانى پێشمەرگە لە رۆژئاواى کەرکوک و بەرۆژ هێزەکانى دەکێشێتەوە ، جەخت لەسەر ئەوەش دەکەنەوە ئەو رێکخراوە هەندێک ناوچەى لەباشورى کەرکوک چۆڵکردووە.\nلیوا رەمەزان دێکۆنى فەرماندەى پێشمەرگە لە ناوچەى تەللوەردى کەرکوک، بەدەنگى ئەمەریکاى راگەیاند"شەوان داعش هێز لەحەویجەوە دەهێنێتە نزیک سەنگەرەکانى پێشمەرگە لە ناوچەى تەللوەرد و جێگیرى دەکات."\nبەبرواى لیوا رەمەزان ، داعش ترسى لە هێرش و پێشرەوى کردنى پێشمەرگە هەیە ، هەرئەوەش هۆکارى ناردنى هێزەکانیان بۆ نزیک سەنگەرەکانى پێشمەرگە.\nمانگێک لەمەوبەر داعش لەرۆژئاواى قەزاى داقوق ى باشورى کەرکوک خەندەقى لێدا و بەرپرسانى پێشمەرگە گومان دەکەن ئەو خەندەقانە بۆمب رێژ کرابن ، بۆئەوەى بەهێزەکانى پێشمەرگە و سوپاى عێراق بیتەقێننەوە لەکاتى هێرش دا.\nرائید فەرهاد کاکەیى ئەفسەرى پێشمەرگە لەباشورى کەرکوک، بەدەنگى ئەمەریکاى راگەیاند"هیچ چەکدارێکى بیانى داعش لەناوچەکەدا نەماوە و گومان دەکرێت بەهۆى شەرِى موسڵەوە داعش بەشێک لەگوندەکانى باشورى کەرکوکى چۆڵ کردبێت."\nرائید فەرهاد، روونیکردەوە پێشتر چەکدارەکانى داعش لەناوچەکەدا جم و جۆڵیان هەبووە و پێشمەرگە بەئاسانى هەستى بەجم و جۆڵەکانیان کردووە، وتى"بەڵام ئێستا چەکدار و ئۆتۆمبێلەکانى داعش لەناوچەکەدا نابینرێن."\nبریاربوو رۆژى 19 ى ئەم مانگە پێشمەرگە و هێزە عێراقیەکان هێرش بۆ سەر حەویجە ى رۆژئاواى کەرکوک و ناوچەکانى دەوروبەرى دەست پێبکەن ، بەڵام ناکۆکى هەرێم و بەغدا لەسەر چۆنیەتى هێرشەکە پلانەکەى بۆ کاتێکى نادیار دواخست.


سعودیە و قەتەر، تورکیا و گەڕانەوە بۆ لای ئەمریکا !\nسعودیە و قەتەر، تورکیا و گەڕانەوە بۆ لای ئەمریکا !\nدوای نزیکەی سێ ساڵ لەتێکچوونی پەیوەندییەکانی سعودیە و قەتەر (20 _ 5 _ 2017)و دەرهێنانی قەتەر لەئەنجومەنی هاریکاری یەمەن لەلایەن سعودیەوە و جیابوونەوەی قەتەر لەئەنجومەنی کەنداو کە ساڵی (1981) دامەزراوە، پاشان سزادانی هێڵی فڕۆکەوانی قەتەر و بەرتەسککردنەوەی جوڵە ئابوورییەکانی قەتەر لەگەڵ وڵاتانی عەرەبی و بەتایبەت کەنداو، دواجار سعودیە و قەتەر چونەوەسەر مێزی گفتوگۆ، ئەم دانیشتن و ڕێککەوتنە دوای ئەوە نایەت قەتەر پاکبووبێتەوە لەتۆمەتی تیرۆر کە سعودیەو شا محەمەدو ئەمریکا خستبوویانە پاڵ قەتەر وەک سەرچاوەی ماددی تیرۆر، بەڵکو ئەم ڕێککەوتنە دوای جوڵەیەک و کرانەوەیەکی لەبەرچاوی ئیسرائیل دێت کە بەڕووی ناوچەکەدا کراوەتەوەو قەتەر نایەوێت چیتر لەدەرەوەی ئەم بازاڕە گەورەیەی خۆرهەڵات بێت، قەتەرییەکان پێیانوایە بۆ دەبێت ئەم بازاڕە گەورەیە بۆ ئەمریکاو ئیسرائیل هەبێت، ئەی بۆچی بۆ قەتەر نەبێت؟!\nئەم گۆڕانکارییە لەناکاوە شتێکی نامۆ نەبوو، بەو پێیەی ئەنجومەنی هاریکاری کەنداویش چالاکییەکانی هەڵپساردبوو، کەواتە چاوەڕێی ئەوە دەکرا سعودیەو قەتەر جارێکیتر وەک دوو وڵاتی خاوەن نەوت نێوانیان باش ببێتەوە و ڕێککەوتنی نوێ واژوو بکەن. بەڵام ئەوەی کە گورزی کەمەرشکێنی بەردەکەوێت لەم ڕێککەوتنە نوێیەی سعودیەو قەتەر دەوڵەتی تورکیاو خودی ئەردۆغانە. نێوانی تورکیا لەگەڵ سعودیە گەلێک خراپترە لەنێوانی سعودیە لەگەڵ قەتەر، ئەمەش دوای ئەوەی لەلایەک لەدوای تێکچوونی نێوان سعودیە و قەتەر دەوڵەتی تورکیا هێزی سەربازی ناردە قەتەرو پەیامی توندی نارد بۆ سعودیەو ئەو وڵاتانەی کە قەتەر و تورکیا وەک دوو دۆستی نزیکی تیرۆر لەسوریاو عێراق تۆمەتبار دەکەن، لەلایەکیتریشەوە تورکیا شەڕێکی میدیایی توندی لەگەڵ سعودیە دەستپێکردووە لەدوای کوژرانی ڕۆژنامەنووسی سعودی (جەمال خاشوقچی) لەتورکیا و بەردەوام تورکیا لەڕێگای سیناریۆکانییەوە و هەرجارەی بە کۆمەڵێک بەڵگەوە دەیەوێت سعودیە و خودی محەمەد بن سەلمان تێوەبگلێنێت لەو ڕووداوەدا، تەنانەت لەساڵیادی تیرۆری خاشوقچیدا ئەردۆغان بەتەنزەوە وتی: مافی مرۆڤ و ناوەندەکانی داکۆکی لەڕۆژنامەنووسان بێدەنگن لەم تیرۆرکردنە.\nلەناو دیمەنی ئەم ڕێککەوتنە نوێیەی سعودیەو قەتەردا، ئەوەندەی تارمایی ئیسرائیل دەبینرێت هێندە تارمایی دەوڵەتی تورکیا نابینرێت. ئەم ڕێککەوتنە پێماندەڵێت هەم سعودیە دەیەوێت قەتەر بەئاراستەی ڕێککەوتنی وڵاتانی عەرەبی لەگەڵ ئیسرائیل ببات و لەپێناو ئاشتکردنەوەی قەتەر تەزحیەی گەورە بدات، هەم قەتەریش پێی باشە چیتر لەو دوورەپەرێزی و گۆشەگیریەدا نەمێنێتەوەو ناچارە نێوانی لەگەڵ سعودیە چاک بکات. ئەو هەڵپەو ڕاکەڕاکەی سعودیە لەناوچەکەدا بۆ ئەمریکاو ئیسرائیلی دەکات زنگی دڵنیاییە بۆ قەتەر کە بەتەنها ناتوانێت دژی جوڵەکان و کرانەوەی ئیسرائیل ببێتەوە لەناوچەکە. لەم سێکوچکە بەرژەوەندخوازییەی (ئیسرائیل، سعودیەو قەتەر)دا، تورکیا واهەست دەکات هەم هێزی داکشانی لەدەستداوە بەرەو ئاسیاو کەنداو، هەم هێزی ئەوەیشی نەماوە بەرەو ئەوروپاو خۆرئاوا هەڵکشێت، ئەمەش بەپلەی یەکەم هێزی زیاتر دەداتە بانگەشەکانی عەلی باباجان کە ناوەناوە دژی ئەردۆغان دەڵێت "تورکیا دەروازەکانی لێداخراوەو ئێستا لەناو تونێلێکی تاریکدایە".\nدواین ئەگەرێک بتوانێت تورکیا لەکەناری شکستێکی حەتمی بگێڕێتەوە ئەوەیە؛ ئیسرائیل تورکیا بگێڕێتەوە بۆ بەرەی ئەمریکاو تورکیا تەواوی ڕێککەوتنەکانی لەگەڵ دژەکانی ئەمریکا وەک (کڕینی چەک لەڕوسیا)و (مامەڵەکردن بەنەوتی ئێران) هەڵوەشێنێتەوە، ئەمەش گەلێک قورس دەبێت. لەگەڵ هەموو ئەوانەشدا لە ماوەیەکی کەمدا تورکیا ناتوانێت لەخەیاڵدانی ئیسرائیلدا هەموو ئەو مێژووی دژایەتییە بسڕێتەوە کە لەدوای دەسەڵاتدارێتی بەعسییەکانەوە لەعێراقدا تورکیا دژی ئیسرائیل هەیبووە، چونکە لە1948 تاکو 1979 تورکیا لەدیارترینی ئەو وڵاتانەبووە کە پشتیوانی دەوڵەتێکی بۆ ئیسرائیل کردووە، بەڵام لەدوای ساڵی 1979 کە تێیدا (سەدام حسێن) دەگاتە لوتکەی دەسەڵات و دەرکەوتنی ڕۆحی باڵای (ئوممەی عەرەبی) ئیتر تورکیا لە پشتیوانی دەوڵەتی ئیسرائیل پەشیمان دەبێتەوەو بەشێوەیەکی بچڕبچڕی مێژوویی پشت دەکاتە ئیسرائیل و ڕوو لەعێراق، لەمێژووی نزیکیشدا هاوپەیمانی ئێران _ تورکیا _ ڕوسیا، بەجۆرێک لەجۆرەکان تورکیای لەبەدیهێنانی خەونێک بێبەشکردووە ناوی گەڕانەوەو دۆستایەتی نێوان ئەمریکاو تورکیا بێت.\nهیچ وڵاتێک لە ناوچەکەدا نییە لەدوای ئێران هێندەی تورکیا دژی ڕێککەوتنی سعودیەو قەتەر بێت، چونکە تورکیا نەک تەنها ڕووە ئابووری و جیۆسیاسییەکەی ناوچەکەی بۆ گرنگە، تەنانەت ئەوەشی بۆ گرنگە چۆن هێڵی سوننی ناوچەکە لەبەرەیەکدا کۆبکاتەوەو سەرچاوەکەیشی لەتورکیاوە هەڵبقوڵێت وەک چۆن هیلالی شیعی لەئێرانەوە دەپژێت بەعێراق و سوریاو ئوردن و وڵاتانیتری سەر هیلالەکەدا. بۆیە ئەم ڕێککەوتنەی سعودیە و قەتەر هەر هێڵ و مەبەستێکی لەپشت بێت لەسوودی تورکیا نییەو دژی دەبێت.


13/11/2019 559 جار خوێندراوه‌ته‌وه\nمارك ئیسپەر وەزیری بەرگری ئەمەریكا رایگەیاند، كە سەر ژمارەی ئەو سەربازانەی لەسوریا دەیانهێڵنەوە هێشتا بڕیاری كۆتاییان نەداوە .\nئیسپەر راشیگەیاند، لەزووترین كاتدا چاوەڕێی گەڕانەوەی سوپاسالاری ئەمەریكا دەكەین، كە لەسەر وردەكارییەكان ئاگادارم دەكاتەوە و دەرفەتی ئەوەم دەبێت چاو بەپلەنەكەدا بخشێنم، بەلەبەرچاوگرتنی راسپاردەكانی جەنەراڵ مارك میلی هەندێ دەستكاری تێدا دەكەین یان پەسەندی دەكەین.\nپێشتر جەنەراڵ مارك میلی سوپاسالاری ئەمەریكا رایگەیاندبوو، كە نزیكەی ٥٠٠ بۆ ٦٠٠ سەربازی ئەمەریكا لە سوریا دەمێننەوە .\nلە ٦ی نۆڤەمبەردا ، دۆناڵد ترامپی سەرۆكی ئەمەریكا رەزامەندی دەربڕی لەسەر فراوانكردنی ئەركی سەربازی هێزە ئەمەریكییەكان بۆ پاراستنی كێڵگە نەوتییەكانی رۆژهەڵاتی سوریا، ئەوەش وەك دژبەیەكییەك لەگەڵ ئەو بڕیارە لێكدرایەوە كە پێشتر دابووی بۆ كێشانەوەی ١٢٠٠ سەربازی ئەمەریكی لە زووترین كاتدا .\nپێشتریش مایك ئیسپەری وەزیری بەرگری ئەمەریكا رایگەیاندبوو، ئەو هێزە ئەمەریكییەی بۆ پاراستنی كێڵگە نەوتییەكان لە رۆژهەڵاتی سوریایە ، زۆر بەتوندی وەڵامی هەر هەوڵێك دەدەنەوە بۆ دەستگرتن بەسەریاندا .


ژنێكی عیراقی لەكاتی بەجێهێنانی فەریزەی حەج منداڵی بوو – تۆڕی میدیایی خەڵک\nژنێكی عیراقی لەكاتی بەجێهێنانی فەریزەی حەج منداڵی بوو\n2018/08/19 - 8:22 PM\nنێردەی حەجی عیراق ئاشكرای دەكات، كە ژنێكی عیراقی لە ڕۆژی (تەرویە) لە مەككەی پیرۆز منداڵی بوو، دەشڵێت: “تەندروستی دایكەكە و كۆرپەكەی زۆر باشە”.\nحەسەن فەهد كنانی، وتەبێژی نێردەی حەجی عیراق لە سعودیە لە بەیاننامەیەكدا ئاماژەی بەوەكردووە، كە ژنێكی عیراقی لەكاتی بەجێهێنانی فەریزەی حەج لە ڕۆژی (تەرویە) منداڵی بووە.\nئاشكراشی كردووە، منداڵەكە ناوی (مونتەزر سەعد فەلیح)ە لە پارێزگای زیقار و لە نەخۆشخانەی لەدایكبوون لە مەككەی پیرۆز لەدایك بووە لە ڕۆژی تەرویە، كە حاجیان ئامادەكاری دەكەن بۆ چوون بەرەو كێوی عەرەفە.\nجەختیشی كردۆتەوە، باوكەكەی زۆر دڵخۆشە بە لەدایكبوونی منداڵەكەیان و دایكەكە و منداڵەكەش تەندروستیان زۆر باشە.\nحەج و عومرەعيراقمنداڵ\nلەكاتی هەبونی كاڵا و شمەكی خراپ بوودا لیژنەكان ئاگادار بكەنەوە


اليوم: Monday, November 19, 2018 |\nسەرکۆنسووڵی ئێران و وەزیری خوێندنی باڵای هەرێمی کوردستان کۆبوونەوە\nوەزیری خوێندنی باڵای هەرێمی کوردستانی عێراق ڕایگەیاند: لە گەڵ کۆماری ئیسلامی ئێران پەرە بە پەیوەندییەکانمان لە بواری زانستی، کەلتوری، زمان و فەرهەنگی دەدەین. یوسف گۆران وەزیری خوێندنی باڵا و توێژینەوە زانستییەکانی حکومەتی هەرێمی کوردستان لە گەڵ مورتەزا عەبادی سەرکۆنسووڵی کۆماری ئیسلامی ئێران لە هەولێر و شاندی یاوەری کۆبووە\nشاندی زانکۆی الزهرا لە گەڵ سەرکۆنسووڵی ئێران کۆبوونەوە فه‌رهه‌نگ و هونه‌ر 24 ئایار 2018\nشاندی زانکۆی الزهرا لە گەڵ سەرکۆنسووڵی کۆماری ئیسلامی ئێران لە شاری هەولێر کۆبوونەوە. بە پێیڕاپۆرتی جام کوردی، لەم کۆبوونەوەدا کە بە ئامادەبوونی جێگری فێرکاری زانکۆی الزهرا و سەرۆکی لقی ورمێی ئەم زانکۆیە بەڕێوەچوو، جەخت لە سەر دەفرایەتی زانستی و فێرکاری زانکۆکی الزهرا و هاوکاری لە گەڵ زانکۆکانی هەرێمی کوردستانی عێراق کرایەوە\nدووهه‌مین خولی تاقیکردنه‌وه‌ی تافێڵی فارسی به گه‌شه‌ی له‌سه‌تا سه‌د ڕۆژی 30 گوڵانی 1397 له زانکۆی سه‌لاحه‌دین هه‌ولێر به‌ڕێوه‌چوو\nدووهه‌مین خولی تاقیکردنه‌وه‌ی تافێڵی فارسی به گه‌شه‌ی له‌سه‌تا سه‌د ڕۆژی 30 گوڵانی 1397 له زانکۆی سه‌لاحه‌دین هه‌ولێر به‌ڕێوه‌چوو. تاقیکردنه‌وه‌ی تافێڵی فارسی پاش دانوستانی ئاسایی سه‌رکۆنسووڵی کۆماری ئیسلامی ئێران له هه‌ولێر و هاوکاری وه‌زاره‌تی خوێندنی باڵای هه‌رێمی کوردستانی عێراق له ساڵیڕابردووه‌وه وه‌ک پێشنیازێک بۆ پله‌کانی ماسته‌ر و دوکتۆرای زمان و ئه‌ده‌بیاتی فارسی و کوردی دانراوه. شیاوی ئاماژەیە سه‌رۆکایه‌تی زانکۆی سه‌لاحه‌دینی هه‌ولێر و نوێنه‌رانی سه‌رکونسوڵخانه‌ی کۆماری ئیسلامی ئێران له هه‌ولێر به‌ڕێوه‌چوونی تاقیکردنه‌وه‌که‌یان که له ژێر چاوه‌دێری زانکۆی فیرده‌وسی مه‌شهه‌د به‌ڕێوه ده‌چوو بە سەر کردەوە.\nسەرکۆنسووڵی کۆماری ئیسلامی ئێران لە شاری هەولێر و بەرپرسی فەرمانگەی پەیوەندییەکانی دەرەوەی حکومەتی هەرێمی کوردستانی عێراق کۆبوونەوە\nسەرکۆنسووڵی ئێران لە هەولێر لە وتووێژی لە گەڵ جام کوردی:\nسەردانەکەی بارزانی بۆ بەغدا هەنگاوێکی گرنگ بوو/ئێران پاڵپشتی لە چارەسەربوونی ناکۆکییەکان بە پێی دەستووری عێراق دەکات


چەکدارانی میلیشیای هێزەکانی بەرگری نیشتمانی لە بەردەم ئۆتۆمۆبیلێکی سەربازیدا وەستاون لە شارۆچکەی ئەلبوکەمالی سنووری. [خاوەنی وێنە: جەمیل عابید]\nچالاکوانانی سوری دەڵێن ژماریەك چەکداری میلیشیای هێزەکانی بەرگری نیشتمانی سەربە رژێم چوونەتە ناو میلیشیاکانی سەربە سوپای پاسدارانی ئێرانەوە.\nچەکدارەکان، کە لە چەند شوێنیك دامەزرابوون لە پارێزگای دێرەزوور، له‌نێویاندا شارۆچکەی ئەلبوکەمال، سەنگەریان گواستەوە دوای ئەوەی میلیشیاکەیان چەند ناوچەیەکی لەدەستدا له سه‌روبه‌ریچەند پێکدادانێکی ئەم دوواییانە لە هەرێمەکەدا .\nئەمە بووە هۆی توانەوەی چەند میلیشیایەكی کارا لە هەرێمەکە.\nچالاکوانێكی ناوخۆیی، جەمیل عابید بە دیارونای وت: "گرژییەکان هێشتا ماون لە چەند بەشێكی ناوچە سنووریەکانی دێرەزوور دوای ئەوەی پێکدادانی سەخت روویدا لەنێوان میلیشیای هێزەکانی بەرگری سەربە رژێم و میلیشیاکانی سەربە سوپای پاسداران بەسەرکردایەتی حیزبوڵا."\nتانکێکی حیزبوڵا دەبینرێت لە پارێزگای دێرەزوور. [خاوەنی وێنە: جەمیل عابید]\nوتی ئەوەش بووە هۆی ئەوەی میلیشیاکانی سەربە سوپای پاسداران دەستبگرن بەسەر تەواوی هەرێمەکەدا.\nوتیشی فەرماندەیی سوپای پاسداران لە هەرێمەکە رایگەیاند کە میلیشیای هێزەکانی بەرگری نیشتمانی لەو شوێنە تواوەتەوە و فەرماندەکەشیانی، فیراس جەحەم كه ناسراوه بە فیراس عێراقی، دەستگیرکردووە.\nچەکدارانی هێزەکانی بەرگری نیشتمانی بژاردەی ئەوەیان پێدرابوو کە بچنە ناو میلیشیاکانی سەربە سوپای پاسداران یان بچنەناو سوپای سوریاوە - لە حاڵەتی دووەمدا دەبێت یان خزمەتی سەربازی زۆرەملێ یان لە یەکەکانی یەدەگی سوپادا خزمەتبکەن.\nچەندین چەکدار په‌یوه‌ندیكردنیان به سوپای پاسدارانه‌وه هەڵبژارد و هەندێکی دیکەش وەك سەرباز په‌یوه‌ندییانكرد به سوپای رژێمەوە، بەتایبەتی لە ریزەکانی فەوجی 101ی پاسەوانی کۆماریدا.\nسوپای پاسداران گۆڕانکاری دەکات\nعابید وتی سوپای پاسداران فەرماندەکەی خۆی لە ئەلبوکەمال گۆڕی و فەرماندەیەکی نوێی خستە جێگەکەی، بەناوی حاج سەلمان، کە بڕیاری یەکەمی قەدەغەکردنی بوونی هەر چەکدارێكی تر بوو لە هەرێمەکە کە سەربە میلیشیاکانی ئەو نەبێت.\nمیلیشیاکانی سەربە سوپای پاسداران بریتین لە حیزبوڵا، بزووتنەوەی نوجه‌با و فەوجی فاتمیون.\nعابید وتی: "سەربازانی فەوجی 4 و فەوجی 10ی سوپای سوریا لە هەرێمەکە چەند شوێنێکی دیاریکراویان پێدراوه، کە زۆر دوورن لە ناوچە ئاوەدانەکان و خاڵە سنووریەکان.\nوتیشی گەنجانی دێرەزوور و ئەلبوکەمالیش دەچنەناو سوپای پاسدارانەوە بەهۆی نەبوونی هەلی کاره‌وه لە هەرێمەکە و سوپای پاسدارنیش موچەی بەردەوام دەدات و هاوکاری کۆمەڵایەتی و خۆراکیشیان بۆ دابیندەکات.\nوتی ئەوەی هانیاندەدات بچنەناو هێزەکانی سەربە ئێرانەوە ئەوەیە کە دەبێت ساڵانێكی دوورودرێژ لە سوپادا خزمەت بکەن بەپێی بڕیارەکانی رژێمی سوریا.\nوتیشی: "ئەندامانی نوێ کە پێشتر سەربە هێزەکانی بەرگری نیشتمانی بوون، راهێنان و خولی بوژانەوە دەبینن لە کەمپە سەربازییەکاندا لەسەر دەستی راهێنەرانی حیزبوڵای لوبنانی و لەژێر چاودێری ئەفسەرە ئێرانییەکاندا."\nئه‌مه نوێترین هه‌نگاوه له رستێك هه‌نگاوی سوپای پاسداران دا بۆ پته‌وكردنی ئاماده‌گی خۆی له سوریای پاش جه‌نگدا.\nهه‌فته‌ی رابردو، دیمه‌شق و تاران گورزه‌یه‌ك رێككه‌وتتنامه‌ی سه‌ربازی و به‌رگریی نوێیان ئیمزاكرد، كه رێده‌دات به ئێران درێژه‌بدات به "ئاماده‌گی و به‌شداریی" له سوریادا، به گوێره‌ی وته‌كانی وه‌زیری به‌رگری ئێران ئه‌میر حاته‌می.


ناسا نۆیەمین گەشتی خۆی بۆ مەریخ دەست پێ دەکات\nکۆدی هەواڵ: 25\nڕێکەوتی بڵاوکردنەوە: 13:54 - 2020/10/20\nبەشی زانست و تەکنەلۆژیا- ئه‌مڕۆ، پێنجشه‌ممه کارگێڕیی فڕۆکه‌وانی و ئاسمانیی ئه‌مریکا (ناسا) که‌شتیی ئاسمانیی "بیرسیفیڕانس" که رۆبۆتێکه و شه‌ش تایه‌ی هه‌یه و فڕۆکه‌یێکی له‌سه‌ر به‌ستراوه، بۆ سه‌ر مه‌ریخ ده‌نێرێت.\nکوردپرێس: ماڵپەڕی سکای‌نیوز بڵاوی کردووەتە بەپێی زانیارییەکانی ناسا ئه‌مانج له‌م گه‌شته ئه‌وه‌یه، ئەو که‌رەسته و هه‌سارانە تاقی بکرێنه‌وه و به‌ڵگه‌کان کۆ بکرێنه‌وه بۆ گه‌یشتن به ئه‌نجامێک ئایا له ڕابردوودا ژیان له‌سه‌ر مه‌ریخ هه‌بووه، ئایا له داهاتووشدا مرۆڤ ده‌توانێت له‌سه‌ر ئه‌و هه‌ساره سووره بژیت.\nبڕیار وایه ئه‌م گه‌شته ئاسمانییه، که تێچووه‌که‌ی 2.4 ملیار دۆلاره ده‌مژمێر 7:50 به کاتی رۆژهه‌ڵاتی ویلایه‌ته یه‌کگرتووه‌کان و 11:50 به کاتی گرینویچ، له بنکه‌ی کیب کنافیرال له فلۆریدا، گەشت بکات و ئەمە بە نۆیه‌مین گه‌شتی ناسا ده‌ژمێردرێت کە ئامانج لێی کۆکردنه‌وه‌ی زانیاریی زیاتره له‌سه‌ر مه‌ریخ.\nجێی باسه هه‌ر له‌م مانگه‌دا، ئیمارات و چینیش که‌شتیی ئاسمانیی خۆیان بۆ سه‌ر مه‌ریخ ناردووه و ده‌یانه‌وێت به‌مکارە لێزانی و توانایی خۆیان تاقی بکه‌نه‌وه.\n" بیرسیفیڕانس" به مووشه‌کی ئه‌تڵه‌س 5، ده‌نێردرێت، که له‌لایه‌ن کۆمپانیای یونایتد لونچ ئاڵاینس، که له کۆمپانیای بۆیینگ و لوکهید مارتن پێکهاتووه، دروست کراوه و وا مه‌زه‌نده ده‌کرێت، بارهه‌ڵگره‌که، که هێنده‌ی ئۆتۆمبێلێک گه‌وره‌یه له مانگی فێڤریوەردا بگاته جێ.\nبڕیاریش وایه له‌و بنکه‌یه بنیشێته‌وه، که پێی ده‌گوترێ جیزیڕۆ، که 250 مه‌تر قووڵه و زانایان پێیان وایه ئه‌م قۆرته به‌رله 3.5 ملیار ساڵ ده‌ریاچه بووه و به‌ڵگه‌ی ئه‌وه هه‌یه پێشتر ژیانی میکرۆبی له‌سه‌ر رووی مه‌ریخ هه‌بووبێت.\nدوێنێ چوارشه‌ممه، له پرێس کۆنفرانسێکدا جیم بڕایدنستاین به‌ڕێوه‌به‌ری ناسا گوتی: "ئه‌مه یه‌که‌مین جاره له مێژوودا ئامانجمان ئاشکرایه له چوونه سه‌ر مه‌ریخ، که ئه‌ویش دۆزینه‌وه‌ی ژیانه له جیهانێکی دیکەدا".\nهه‌روه‌ها یه‌که‌مین جاره ده‌مانه‌وێت له‌ڕێگه‌ی ئەم کەشتییەمانەوە له‌سه‌ر مه‌ریخ به‌ردێک بێنینە سه‌ر زه‌وی، هه‌روه‌ها که‌رسته‌گه‌لێکیش له‌وی به‌جێ بهێڵین تا له دوا رۆژدا زانیاری به که‌شتیی دیکه بده‌ن.\nبیرسیفیرانس هه‌لیکۆپته‌رێکی بچووکی له‌سه‌ره، که کێشه‌که‌ی 1.8 کیلۆگرامه به ناویئینجنیویتی" و ئه‌میش یه‌که‌مین جاره بڕیار وایه تاقیکردنه‌وه‌کانی خۆی له‌سه‌ر مه‌ریخ بکات.\nبڕایدنستاین ده‌ڵێت بێننه به‌رچاوی خۆتان، رۆژێک دادێ رۆبۆتێک ده‌نێرینه سه‌ر مه‌ریخ 10 هه‌لیکۆپته‌ری له‌سه‌ر بێت و هه‌ر یه‌که‌یان به‌لایه‌کدا بۆ کۆکردنه‌وه‌ی زانیاری بنێرین.\nدوای ئه‌وه‌ی له ساڵی 1997 ناسا که‌شتیی "سوجورنر"ی نارده سه‌ر مه‌ریخ، دواتر دوو که‌شتی دیکه‌شی ناردبوو به‌ناوی سبیریت و ئوبورتیوننیتی\nئه‌وکاتە ئه‌م که‌شتییانه ئه‌رکیان پێکهاتبوو له دۆزینه‌وه‌ی زانیاری له‌سه‌ر سروشتی جیۆلۆجی ده‌شته پان و به‌رینه‌کانی سه‌ر مه‌ریخ و به‌ڵگه‌ی هه‌بوونی پێکهاته‌ی ئاوی و شتی دیکه له‌سه‌ر مه‌ریخ.\nهه‌روه‌ها ناسا هەتا ئێستا له ناردنی سێ که‌شتیی ئاسمانی دیکه سه‌رکه‌وتوو بووه، کە ئەوانیش بریتین لە باسفیاندر و فینیکس و ئینسایت.\nویلایه‌ته یه‌کگرتووه‌کانی ئه‌مریکا پلانی هه‌یه له چوارچێوه‌ی به‌رنامه‌یکانی ئاڕتیمس، له سییه‌کانی سه‌ده‌ی بیست و یه‌که‌م "ره‌وادان"ی ئاسمانی بۆ سه‌ر مه‌ریخ بنێرێت، که ئامانج لێی گه‌شتکردنه بۆ سه‌ر مانگ و ئاماده‌باشییه‌کیش بێت بۆ ناردنی مرۆڤ بۆ سه‌ر مه‌ریخ.\nوتەبێژی فراکسیۆنی یەکێتی لە پەرلەمانی عێراق: سەفیری ئێران لە عێراق هۆشداری دابوو کە کەرکووک بەتەواوی لەدەستدەدەن ئەگەر ڕیفراندۆمی سەربەخۆیی بکرێت\nبەشی تورکیا- سه‌رۆک کۆماری تورکیا گوتی: وڵاته‌که‌ی ده‌یه‌وێت ئه‌مه‌ریکا له عێراق و سووریا بکشێته‌وه، هه‌روه‌ک چۆن به‌ر له ماوه‌یه‌ک له ئه‌فغانستان کشایه‌وه.\nوتەبێژی فراکسیۆنی یەکێتی لە پەرلەمانی عێراق:\nبەشی عێراق و هەرێمی کوردستان- وتەبێژی فراکسیۆنی یەکێتی لە پەرلەمانی عێراق ڕایگەیاند زیاتر له‌مانگێک پێش ڕیفراندۆمه‌که‌ى هه‌رێمى کوردستان له‌ساڵى 2017، باڵیۆزى ئێران ئاگاداری کردۆته‌وه کە لەچەند ڕۆژی ئایندە نەک هەڵبژاردنی ئەنجومەنی پارێزگا ناکرێ بەڵکوو کەرکووک بەتەواوی لەدەستدەدەن ئەگەر ڕیفراندۆمی سەربەخۆیی بکرێت و ئێران ئاگاداری ئەو پیلانەیە کە بەڕێوەیە.\nبەشی جیهان- ئەنجامی هەڵبژاردنی پەرلەمانی ئایسلەند، راگەیێندرا و لەنیا تەها کەریم کە کچە کوردێکی عێراقییە بووە گەنجترین ئەندامی پەرلەمانی ئەو وڵاتە.


📕 پارتی کرێکارانی کوردستان لە عەبدوڵا ئۆجەلانەوە تا جەمیل بایک | 🏷 پۆل: پەڕتووکخانە | زمانی بابەت: 🏳 کوردیی ناوەڕاست | 👁🗨\n📥 ژمارەی داونلۆد: 2,239 جار\n👁 ئەم بابەتە 10,324 جار بینراوە\n👫 جەمیل بایک | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\n👁 ئەم بابەتە 14,043 جار بینراوە\n📷 موراد قەرەیلان، جەمیل بایک و دۆران کاڵکان لە قەندیل | 🏷 پۆل: وێنە و پێناس | زمانی بابەت: 🏳 کوردیی ناوەڕاست | 👁🗨\n➕ ئەم بابەتە لەلایەن: (هاوڕێ باخەوان)ەوە لە: Mar 12 2017 10:55AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 12 2017 10:55AM باشترکراوە\n👁 ئەم بابەتە 9,150 جار بینراوە\n📷 فایلی وێنە 1.0.1 97 KB Mar 12 2017 10:55AM هاوڕێ باخەوان\n📕 مێژووێک لە ئاگر - نهێنیی خۆڕاگری بزووتنەوەی ئاپۆچی - دیمانەیەک لەگەڵ (جەمیل بایک)دا | 🏷 پۆل: پەڕتووکخانە | زمانی بابەت: 🏳 کوردیی ناوەڕاست | 👁🗨\nمێژووێک لە ئاگر - نهێنیی خۆڕاگری بزووتنەوەی ئاپۆچی - دیمانەیەک لەگەڵ (جەمیل بایک)دا\n📥 ژمارەی داونلۆد: 2,038 جار\n👁 ئەم بابەتە 28,928 جار بینراوە\n📝 هاوسەرۆکانی کەجەکە بەسێ هۆزات و جەمیل بایک وەڵامی نامەی زیاتر لە 150 ژنەیان لەبارەی قەیرانی زینی وەرتێ دایەوە | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\nهاوسەرۆکانی کەجەکە بەسێ هۆزات و جەمیل بایک وەڵامی نامەی زیاتر لە 150 ژنەیان لەبارەی قەیرانی زینی وەرتێ دایەوە\nوەڵامی نامەکەی هۆزات و بایک بەمشێوەیەیە:\nزیاتر لە 150 ژن لە رێکخراوەکانی ژنان، چالاکوانان، نووسەران و ئەکادیمییەکان نامەیەکی کراوەیان بۆ سەرۆکی پەدەکە بەڕێز مەسعود بارزانیمەسعود بارزانی و بۆ هاوسەرۆکانی یەنەکە بەڕێزان لاهور تاڵەبانی و بافڵ تاڵەبانیبافڵ تاڵەبانی و هاوسەرۆکانی دەستەی بەڕێوەبەری کەجەکە بەسێ هۆزات و جەمیل بایک نارد و ئێمە بە دڵخۆشییەوە نامەکەمان خوێندەوە. بەهۆی ئەو نامەیەوە، ئێمە سپاسیان دەکەین و بۆ ئێمە بوونە هێزێکی گەورە.\nپەیامی ژنان، کە دوای رووداوی قەیران لە نێوان پەدەکە و پەکەکەپەکەکە لە ناوچەی زینی وەرتێوەرتێی قەندیلقەندیل، کە بە شێوەی نامەیەکی کراوە بڵاوکرایەوە زۆر مانادار و هێژایە. شەڕ لەگەڵ سروشتی ژن نایەتەوە. هەر خۆی لە خۆیدا شەڕ بەهۆی عەقڵییەتی باڵادەستی پیاو و سیاسەتی ئەوانەوە روودەدات. ژنان کە رۆڵەکانیان، هاوسەر، خوشک و برای خۆیان لە دەست دەدەن، لە سەرتاسەری مێژوودا هەموو کات لە دژی شەڕ وەستاونەتەوە. ئێستاش ئەو هێزەی پێشەنگایەتی بۆ دژایەتیکردنی شەڕ دەکات ژنانن. ژنانی کوردیش هەموو کات لە دژی شەڕ وەستاونەتەوە، لە شەڕی عەشیرەکانیشدا چوونەتە نێوانیان و وایانکردووە، کە ئاشت ببنەوە و رێبکەون. لەبەر ئەو کولتور و رۆشنبیرییە مێژووییە لەو بڕوایەداین، کە حیزبەکان و سیاسەتمەدارانی کورد ئەو بانگەوازەی ژنان ببینن.\nهەر کات عەقڵییەتی باڵادەستخوازیی پیاو لاوازکرا و رێ و رێبازی بیر و رامانی ژن لەسەر ژیانی کۆمەڵگە و سیاسەت باشتر کاریگەریی دروستکرد، ئەو کاتە لە دونیادا شەڕ کۆتایی پێدێت و ئاشتی باڵادەست دەبێت. ئێمە ئەو بانگەوازەی ژنان نەک تەنها بۆ چارەسەرکردنی کێشەی نێوان حیزبە کوردییەکان بە گرنگ دەزانین، بەڵکو هاوکات بۆ هەموو مرۆڤایەتیی زۆر بە گرنگی دەزانین. لەم دونیایەدا کە پیاو تیایدا باڵادەستن، ژن نوێنەرایەتیی ویژدانی کۆمەڵگە دەکات.\nژنان دەزانن لە کوێ دەبێت با ببێت، شەڕ عەقڵییەتی باڵادەستیی پیاو بەهێزتر دەکات. هەر هەڵوێستێک کە لە دژی شەڕ دەوەستێتەوە، بەشێک لە تێکۆشانی ئازادیی ژنانە. وتەیەک هەیە 'لەو ناوچانەدا کە شەڕ روودەدەن، لە پێش هەموو شتێکەوە راستی دەمرێت'. لەو ناوچانە کە شەڕ روودەدەن لە بنەڕەتدا زیان بەر دیموکراسی و ئازادی دەکەوێت. لەبەر ئەوانەش، زۆر هێژایە کە ژنان بانگەوازەکەیان لەسەر بنەمای یەکێتیی نێوان کوردان نووسیوە و سەرنجیان خستووەتە سەر رۆڵی کوردان بۆ دیموکراتیککردنی رۆژهەڵاتی ناوەڕاست و جیهان. کورد بەو رۆڵەی خۆی دەتوانێت زۆر زیاتر ژیانی ئازاد و دیموکراتیکی کوردان بەهێز بکات و هەبوون و دەستکەوتەکانی کورد بپارێزێت.\nئەو بانگەوازەی ژنان، کە دۆستانە و لە دڵەوە بۆ یەکێتیی کوردان کردویانە، بۆ ئێمە ئەرکێکە، کە دەبێت بەدیبهێنرێت. دەستنیشانکردنی 'مەترسیی سەر کوردان لەو رێگەوە لە ناو ببەن، دەتوانرێت دەرفەتی لەو شێوەیە بەکار بهێنرێت' ئەرکی ئێمە لەم سەردەمەدا ئەوەمان بیردەخاتەوە. ئێمە دەمانەوێت بڵێین، کە لەبەر ئەو هەستیارییەی ئەوان ئێمە خۆمان بە قەرزراریان دەزانین.\nدەوڵەتی تورک بۆ ئەوەی رێگری لە ژیانی دیموکراتیک و ئازادی کوردان بە رۆشنبیریی و ناسنامەی خۆیانەوە بکات، هێرش دەکاتە سەر داواکانی کوردانی بۆ دیموکراسی و ئازادی و دەیەوێت دەستکەوتەکان لە ناو ببات. دوژمنایەتیکردن بەرامبەر بە ژنان و دوژمنایەتیکردن بەرامبەر بە کوردان پێکەوە بەڕێوەدەچێت. هەر دوای بانگەوازی ژنان بۆ یەکێتی و ئاشتیی نێوان کوردان، هێرش لە دژی ژنانی کورد کرا و ئەوەش سەلمێنەری ئەو کارەکتەرەیە. گەورەترین ترسی دەوڵەتی تورک لەو تۆڕی پشتیوانییەیە، کە ژنانی کورد لەگەڵ ژنانی تورکیا و ژنانی هەموو ناوچەکانی جیهاندا دروستیانکردووە. ئەوە لە بەرامبەر کردەوە و سیاسەتە داگیرکەر و قڕکەرەکانی خۆی، لە بەرامبەر عەقڵییەتی فاشیستی باڵادەستی پیاو و سیاسەتیان بۆ شەڕ بە رێگر دەزانێت. لەبەر ئەوەش هێرشی کردە سەر ئەو ژنانەی، کە بۆ ئازادی و دیموکراسی تێدەکۆشن.\nئێمە لەو بڕوایەداین ژنانی ئازادیخواز و دیموکراتیک لە سەرتاسەری جیهاندا دۆست و خوشکی ژنانی کوردن. ئەگەر ژنانی دونیا لەگەڵ ژنانی کورد لە دژی ناهەقی و شەڕی چەپەڵ بە شێوەی هاوبەش تێکۆشن، ئەوا لە دونیایەکی دیموکراتیک و ئازاد کە شەڕی تیادا نەبێت، باشتر و زیاتر نزیک دەبیننەوە. کارەکتەری سەدەی 21 لە رووی تێکۆشانی هاوبەش و پشتیوانیی ژنان دەستنیشان دەکرێت. ئێمە هاوکات ئەو بانگەوازەی ژنان وەک بانگەواز بۆ تێکۆشانی هاوبەشی ژنان لە دژی هێزەکانی دوژمنی ئازادی و دیموکراسی لە رۆژهەڵاتی ناوەڕاست و جیهان دەبینین و لێی تێدەگەین. ئێمە پشتیوانی لە تێکۆشانی دیموکراسی و ئازادیی ژنان لە دونیادا دەکەین. بانگەوازەکەیان بۆ ئێمە هەموو کات دەبێتە ئەرکێک کە دەبێت بەدی بهێنرێت.\nلەسەر ئەو بنەمایە دەڵێین، بۆ داواکەیان بۆ یەکێتیی نەتەوەیی و ئاشتیی نێوان کوردان، ئێمە هەوڵ دەدەین بە کردەوە وەڵامدەر دەبین و بە رێزەوە سڵاو لە هەموو ئەو ژنانە دەکەین، کە بۆ دیموکراسی و ئازادی تێدەکۆشن.\n➕ ئەم بابەتە لەلایەن: (بەناز جۆڵا)ەوە لە: May 29 2020 3:00PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: May 29 2020 3:01PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 29 2020 3:01PM باشترکراوە


یاسین ته‌ها: گۆڕانکاری له عێراقدا به‌ڕێوه‌یه\nله‌وه‌ته‌ی خۆپیشاندانه جه‌ماوه‌رییه‌که‌ی به‌غداد، ڕابه‌ری ئاینی سه‌درییه‌کان، موقته‌دا سه‌دری چووه‌ته پاڵ ، مه‌ترسی له‌سه‌ر حکومه‌تی عێراقی زیاتر کردووه و وه‌ک چاودێری سیاسی و شیکه‌ره‌وه له هه‌رێمی کوردستان یاسین ته‌ها وای ده‌بینێت که حکومه‌تی عێڕاقی له دۆخێکی دژواردایه و ده‌شڵێت "له‌به‌رده‌م عه‌بادی بژاره‌ی تر نه‌ماوه، یان ده‌بێت بچنه ژێر باری داوای خۆپیشانده‌ران، یاخود چوونه ناوه‌وه‌ی سه‌دره بۆ ناوچه‌ی سه‌وز که موقته‌دا ناوی ناوه ناوچه‌ی سوور وخوێندنه‌وه‌ی به‌یانی یه‌که‌می حکومه‌تێکی تازه، یاخود حیزبی ده‌عوه به شه‌ڕ خۆپیشاندان کپ ده‌کاته‌وه."\nسه‌باره‌ت به‌و باس و خواسانه‌ش که هه‌ر باس له چاره‌سه‌ری گه‌نده‌ڵی ده‌کرێت چ له عێراق و هه‌رێمی کوردستان، باس له‌وه ده‌کرێت که ناوچه‌که به‌شه‌ری داعشه‌وه سه‌رقاڵه ودوژمنێک هه‌ڕه‌شه له ئاسایشی ناوچه‌که ده‌کاتك کاتی ئه‌و گۆڕانکارییانه نییه، له‌و باره‌یه‌وه ته‌ها ده‌ڵێت "ناتوانن ئه‌وه به موقته‌دا بفرۆشنه‌وه، کاریگه‌ر ترین هێزی مه‌یدانی روبه‌رووبونه‌وه‌ی داعشن، هه‌روه‌ها تا راده‌یه‌ک نزیکن له سونه‌کان و هێزه عیلمانییه‌کانی به‌غداد، ئه‌وان پاراستنی سامه‌ڕایان پێ سپیردراوه، له‌و شه‌ره‌شدا زۆرترین قوربانیان داوه، له‌به‌ر ئه‌وه ئه‌گه‌ری گۆڕانکاری به‌ڕێوه‌یه."\nئێستا وه‌فدێکی باڵای ئێران له به‌غداده‌و ده‌یه‌وێت فریای ئه‌و حکومه‌ته بکه‌ویت که شیعه تیایدا باڵا ده‌سته، ئایا تا چه‌ند کار له سه‌دریش ده‌کات، پاشگه‌ز بێته‌وه، به تایبه‌تی 18 رۆژ له‌به‌رده‌م حکومه‌ت و داوای خۆپیشانده‌راندا ماوه. له‌و باره‌یه‌وه یاسین لای وایه موقته‌دا سه‌در له ئێرانه‌وه نزیک نییه، ده‌شڵێت "مه‌ترسی ئێران بۆ قایل کردنی سه‌در له‌وه‌دایه که تاراده‌یه‌ک ناتوانێت بریاره‌کانی به‌سه‌ر سه‌دردا وه‌ک حیزبه‌کانی تری شیعه پیاده بکات ."


گەلۆ کەسێن وەکو ئالدار خەلیل ژی کو دبێژنە پێشمەرگە چەتە، کوردن؟! - دارکا مازی\nگەلۆ کەسێن وەکو ئالدار خەلیل ژی کو دبێژنە پێشمەرگە چەتە، کوردن؟!\nپێویست بوو د ناڤ گەلێ کورد دا تێگەھا ھەری گرنگ و سەرەکی “ئێکەتی و یەکرێزی” با، لێ بەلکە بەشەک ژ ناڤ کوردان پەیڤێن “ئێکەتی و یەکرێزی” ب مەبەستێن تێکدان و رەشکرنا لایەنێ دی بکار تینن کو گەلەک کەسایەتیێن سەر ب پەکەکێ ڤە و نێزیکی وێ ب رەنگەکێ ئاشکەرا تێگەھێن “ئێکەتی و یەکرێزی” ل سەر دژاتیا کوردان بکار تینن.\nھەلبەت دەما د ڤێ مژارێ دا باسی پەکەکێ دهێتە کرن، گەلەک لایەنگرێن وێ عاجز دبن و دیسا بارزانیان وەکو “خایین” و پەدەکێ ژی ب ھەڤکارا لایەنێن دژی کورد ب ناڤ دکەن. ئێدی ئەڤە بوویە تشتەکی نۆرمال. ژ بەر کو ھزرین و ئیرادەیا وان یا شەخسی ژ دەستێ وان کەسان ھاتیە ستاندن و چاوا تێ خواستن، وسا دھزرن و ل گۆری وێ ھزرا خوە یا حیزبی تەڤدگەرن.\nئەم دێ ل سەر شەخسێ ھەڤسەرۆکێ دەستەیا سەرۆکاتیا پارتیا یەکیتیا دەمۆکراتیک (PYD) ب زمانەکی زەلال بەحسا ڤێ یەکێ کین. خەلیل ب ئاوایەکی ئاشکەرا سڤکاتی ب پێشمەرگەیێن رۆژ کر کو ب ھەڤکاریا ھەڤپەیمانیا ناڤدەولەتی و ئەمریکایێ ژ بۆ رۆژئاڤایێ کوردستانێ ھاتنە پەروەردەکرن و ئەو وەکی “چەتە” ب ناڤ کرن.\nل ھەمبەر ڤان گۆتنێن ئالدار خەلیل کارڤەدانەکا مەزن چێبوو و کارڤەدانێن توند ھاتنە نیشاندان کو ل بەرامبەر وان کارڤەدانان ژی دەردۆرا ناڤبۆری داخویانیێن تاوانبارکرنا پەدەکێ و رەشکرنا پێشمەرگە بەلاڤ کرن. یێن ڤان سڤکاتی و تاوانان دکن بەرێ ھاتنە پەروەردەکرن کو وەکی مە باس کری ل گۆری وێ فێربوونا خوە یا ب وان ھاتیە فێرکرن هزر دکەن.\n“دانووستاندنا کوردی-کوردی ب بەشداریا وەلاتێن رۆژئاڤا برێڤەدچیت”\nدڤێت خالا ھەری گرینگا دانووستاندنێن یەکرێزیا ل رۆژئاڤایێ کوردستانێ باش بهێتە زانین و ببیرخستن داکو ئەم راستیێ بزانین.\nراستی ئەوە کو ھەڤدیتن و دانووستاندنێن ل رۆژئاڤا نە تەنێ د ناڤبەرا کوردان دا تێنە کرن، ھەروھا ئەمریکا، ھەڤپەیمانیا ناڤدەولەتی، وەلاتێن رۆژئاڤا و نەتەوەیێن یەکبوویی ژی د ناڤ دانە و ب وان ڤە دهێتە پێشخستن.\nلێ بەلێ پەیەدە ھەول ددەت وێ نێرینا کو دییالۆگا ناڤبەرا ئەنەکەسێ-پەیەنەکێ ئێدی دوبارە دەست پێ ناکەت بەلاڤ بکەت کو ل گۆری زانیاریێن “پەیاماکورد” شاندا ئەمریکایێ ھەری دەرەنگ 20ێ ڤێ مەھێ دێ دەرباسی رۆژئاڤایێ کوردستانێ بیت. گەلۆ یێن کو رۆژەڤێ ب ڤان داخویانیان مژول دکەن و دخوازن کێشەیان د ناڤبەرا کوردان دا گور بکەن ڤێ نزانن؟\nسەدەما کو پەیەدە و ب تایبەت ژی ئالدار خەلیل هندە ئیرێشی ئەنکسێ دکەن، ڤالاھیا کو ب ھلبژارتنێن ئەمریکایێ ل ھەرێمێ پەیدابوونە یە کو دخوازن سوودێ ژێ وەربگرن.\nل ئالیێ دی د ھەیاما ھلبژارتنێن ئەمریکایێ دا ھەڤدەم ئیران و ھێزێن سەر ب ئیرانێ ڤە یێن وەکی حەشدا شەعبی و حزبوللاھێ ژی چالاکیێن کو د وێ ڤالاھیا چێبوویی دا دەستهەلاتا خوە بپارێزن پێک ئانین.\nھەروھا ترکیا ژی نە دووری ڤێ یە کو بەریا گوھەرتنا رێڤەبەریا ئەمریکا، ب ئێریشێن نوو ھەول دا کو باژارۆکێ عەین عیسایێ ژ دەستێ ھەسەدێ بینیتە دەر.\nھەلبەت وەکی بەری نھا ژی گەلەک ھێزێن دخوازن کوردان ڤێکرا بەردەن هەنە. لێ بەلێ د دەمەکێ کو کورد بوونە ھەڤپەیمانێن وەلاتێن رۆژئاڤایی، جھێ گومانێیە کو ھندەک لایەن ب تەڤگەر و ھەلوەستێن خوە ل ئالیێ ھێزێن کو خرابیا کوردان دخوازن جیهـ دگرن. د سالێن 1990ێ دا ژی دەما بوویەرێن ل باشوورێ کوردستانێ ب ئیستیفزازێن ئیران و ترکیێ روو دای، ھێزا کو ئاشتیا ناڤبەرا کوردان ساز کری دیسا ئەمریکا بوو و کەسێن وەکی ئالدار خەلیل وی دەمی ژی ھەبوون کو ب سەر نەکەتن.\nگۆتنا ئالدار خەلیل کو تێدا پێشمەرگە ب “چەتە” ب ناڤ دکەت ناهێتە قەبوولکرن\nدڤێت ژ ئالدار خەلیلێ دبێژیتە پێشمەرگە “چەتە” بهێتە ببیرخستن کو د وی سەردەمی دا ئەمریکایێ چاوا دەرفەت و هاریکاری دابوو کوردێن باشوور نھا ژی ددەتە کوردێن رۆژئاڤا. ھەر کەس دزانیت کو ھەڤپەیمانیا ناڤدەولەتی پشتگری و ئالیکاریێ ددەتە ھەسەدێ و یەپەگێ. ھەروھا دڤێت نەهێتە ژبیرکرن کو ل کۆبانێ ھێزێن پێشمەرگە مل ب ملێ شەرڤانا شەرێ تەرۆرێ کرن. لێ بەلێ ژ بەر کو ژ یێن وەکی ئالدار خەلیل را هاتیە گۆتن، “تو دەرکەڤە و تەنێ بپەیڤە” نۆرمالە کو راستیا نەبینیت. لێ گۆتنا “چەتە” بۆ پێشمەرگەیێن ھەڤبەشێن سەرکەفتنێ نەیا نۆرمالە. ھەر چ دبیت بلا ببیت دڤێت گەلێ کورد بەرسڤا ڤان کەسا بدەت.\nدژ دەرکەتنا ڤێ رەوشا کو کورد ب خێرا ئەمریکا و ھەڤپەیمانیێ گھیشتنێ، ب رامانا راوەستانا ل کێلەکا ھەڤپەیمانا رووسیا، ئیران و ترکیێ دهێت. ژبەرکو ئەو ژ بۆ کو کوردان ل دەرڤەیی ھەڤپەمانیێ و ئەمریکایێ بھێلن چ ژ دەستێ وان دهێت دکەن و مخابن کەسێن وەکی ئالدار خەلیل ژی دهێنە پێش چاڤێن مە و دئاخڤن. لێ بەلێ پاشەرۆژا کوردان د جیهـ گرتنا د ناڤ رێزێن ھەڤپەیمانیا وەلاتێن رۆژئاڤا یا کو ئەمریکا پێشەنگیا وێ دکەت دایە.\nژبەرکو ھەڤکاری و شریکاتیا ل گەل ھێزێن ناڤدەولەتی ھەلوەستەکا راستەقینەیە کو ژ تێکچوونا ل بەرامبەر ھێزێن ھەرێمێ چێترە.\nگۆتنا “چەتە” بۆ پێشمەرگەیێن رۆژ گرێدایی نێزیکاتیا بۆ برایێن خوەیێن کوردە\nئالدار خەلیل و کەسێن وەکی وی و ھەر کەسێ ژ پێشمەرگەیێن رۆژ عاجز بیت، بخوازن یان نەخوازن ژی دێ بینن کو ئەو دێ ب رێیا دیپلۆماسیا ناڤدەولەتی د چارچۆڤەیا رێکەفتنێ دا ببنە بەشەکێ گرنگ یێ ھێزێ ل رۆژئاڤایێ کوردستانێ.\nگۆتنا “چەتە” یا ئالدار خەلیلم ژ بۆ پێشمەرگەیێن رۆژ ژی بخوە گرێدایی نێزیکاتیا بۆ برایێن خوەیێن کوردە.\nدڤێت گەلێ کورد ڤێ راستیێ پشتگوھ نائاڤێت و پێشمەرگەیێن کو ل کۆبانییێ ل کێلەکا برایێن خوە شەرێ دژی داعشێ کری، نەکەنە قووربانی. لەورا ئێکەتی نە ب گۆتنێ بەلکو ب کاری پێک دهێت.


دانراوه له‌لایه‌ن: عه‌لی هه‌ولێری فێرگه ڕێكه‌وت: ٤/٢١/ ٢٠١٢\nالحمد لله وحدة، والصلاة والسلام على من لا نبي بعده وبعد،\nخوای گەورە و کاربه‌جێ وریای كردووینەتەوە و دەفەرموێت: يَا أَيُّهَا الَّذِينَ آمَنُوا لا تَتَّبِعُوا خُطُوَاتِ الشَّيْطَانِ وَمَنْ يَتَّبِعْ خُطُوَاتِ الشَّيْطَانِ فَإِنَّهُ يَأْمُرُ بِالْفَحْشَاءِ وَالْمُنْكَرِ. (النور: ٢١). واتە: ئەی ئەوانە وا باوەڕتان هێناوە، بەدوای نەخشە و هەنگاوەكانی شەیتاندا مەڕۆن، چونكە شەیتان هەمیشە فەرمان دەكات بە كاری زۆر خراپ لە زینا و تاوان.\nشەیتانیش بەناو دەمار و موولوولەكانی خوێنی مرۆڤدا هاتوچۆ دەكات بۆئەوەی تووشی تاوان و خراپەی بكات. جا یەكێك لەو ڕێگا و ڕێچكانەی كە شەیتان بەهۆیەوە مرۆڤ دەخاتە تاوانەوە و لە داوێنپیسیدا دەیگەوزێنێت، بریتییە لە ئافرەتی نامەحرەم.\nیەكێك لەو دابونەریتە كۆمەڵایەتییه سه‌قه‌تانه‌ی كە ناشەرعییە و سنووری شه‌رعی خودای تێدا دەشكێنرێت، تەوقەكردنە لەگەڵ ئافرەتی نامەحرەمدا. خەڵكی ئەم دابونەریتە ناڕەوا و پووچانەی كە خوویان پێوە گرتووە بە بەرزتر و باشتری دادەنێن لە شەریعەتی خودا، بۆیە ئامادەن شەرعی خودا ببەزێن، بەڵام ئامادە نین كە دابونەریتی خواروخێچی كۆمەڵگا بشكێنن!\nتەنانەت ئەگەر به یەكێك لەوانە بڵێییت و شەرعی بۆ باس بكەیت دەربارەی تەوقەكردن و بەڵگەی بۆ بهێنیتەوە و بۆی بسەلمێنیت كە تەوقەكردن ناشەرعییە و حەرام و سەرپێچییە، ئەوا بە دواكەوتوو و وشك و دڵپیس تاوانبارت دەكات و درۆ و دەلەسەت بۆ هەڵدەبەستێت. لەباتی ئەوەی خودای گه‌وره له خۆی ڕازی بکات، خه‌ڵك له خۆی ڕازی ده‌کات! به‌داخه‌وه هه‌ندێك خۆشیان به زانا و چاوساغی موسڵمانان ده‌زانن، گەرچی که‌وتوونه‌ته گێژاوی ئه‌م تاوان و گوناحه‌وه.\nتەنانەت لە كۆمەڵگەدا وای لێهاتووە تەوقەكردن لەگەڵ پوورزا، ئامۆزا، خاڵۆزا، براژن، مامۆژن و خاڵۆژندا ئاسانتر بووە لە خواردنەوەی ئاو. خۆ ئەگەر به‌ڕاستی تەماشای ترسناكیی ئەم تاوانەیان بكردایە لە شەرعدا، ئەوا هەرگیز كاری وایان نەدەكرد و توخنی نەدەكەوتن. پێغەمبەر (صلى الله عليه وسلم) دەفەرموێت: إِنِّي لَا أُصَافِحُ النِّسَاءَ. رواه الإمام أحمد. وهو في صحيح الجامع. واتە: من تەوقە لەگەڵ ئافرەتدا ناكەم. هه‌روه‌ها پێغەمبەر (صلى الله عليه وسلم) دەفەرموێت: لأَنْ يُطْعَنَ في رَأْسِ أَحَدِكُمْ بِمِخْيَطٍ من حَدِيدٍ خَيْرٌ له من أَنْ يَمَسَّ امْرَأَةً لا تَحِلُّ له. رواه الطبراني. وهو في صحيح الجامع. واتە: هەریەك لە ئێوە ئەگەر نەقیزەیەكی ئاسن دابكوترێت بەسەریدا، زۆر باشترە بۆی لەوەی دەستی بەر ئافرەتێك بكەوێت كە بۆی حەڵاڵ نەبێت. گومانیشی تێدا نییە تەوقەكردن لەگەڵ ئافرەتی نامەحرەمدا زینای دەستە، هەروەكوو پێغەمبەر (صلى الله عليه وسلم) دەفەرموێت: الْعَيْنَانِ تَزْنِيَانِ، وَالْيَدَانِ تَزْنِيَانِ، وَالرِّجْلاَنِ تَزْنِيَانِ، وَالْفَرْجُ يَزْنِي. رواه الإمام أحمد وهو في صحيح الجامع. واتە: هەردوو چاو زینادەكەن كە تێڕوانینی حەرامە، دەستەكانیش زینا دەكەن كە دەستبردن و تەوقەكردنە، قاچەكانیش زینا دەكەن كە هەنگاونانە بۆی و عەورەتیش زینا دەكات.\nهەندێك ئەوە دەكەنە بیانوو و دەڵێن: ده‌ی دڵمان پاكە! باشه عه‌زیزم، هیچ دڵێك هەیە و هه‌بووه لە دڵی پێغەمبەر (صلى الله عليه وسلم) پاكتر و پیرۆزتر؟! بێ گومان نه‌خێر. هەروەها دەفەموێت: إني لا أمس أيدي النساء. رواه الطبراني في الكبير وهو في صحيح الجامع. واتە: من دەست لە دەستی ئافرەت نادەم. عائیشەش -خوای لێڕازی بێت- دەفەرموێت: وَلَا وَاللَّهِ مَا مَسَّتْ يَدُ رَسُولِ اللَّهِ صَلَّى اللَّهُ عَلَيْهِ وَسَلَّمَ يَدَ امْرَأَةٍ قَطُّ غَيْرَ أَنَّهُ يُبَايِعُهُنَّ بِالْكَلَامِ. رواه مسلم. واتە: «نەخێر، سوێند بە خوا هەرگیز دەستی پێغەمبەر (صلى الله عليه وسلم) نەكەوتووە بە دەستی هیچ ئافرەتێك، بەڵام بەیعەتی لێوەردەگرتن تەنها بە قسە. بۆیە ئەو پیاوه گه‌مژانه‌ی كە خێزانی دینداری خۆیان دەترسێنن و هەڕشەوگوڕەشەی تەڵاقیان لێدەكەن بە بیانووی ئەوەی كە لەگەڵ برای مێردەكانیان یان ئامۆزاکانیان تەوقە ناكەن، گوایه شه‌رم ده‌کێشن و نه‌وه‌ك به دواکه‌وتووی بزانن؛ ئه‌م قسه‌ی بێمانا و پڕوپووچانه! ئێمه خوای گه‌وره له خۆمان ڕازی بکه‌ین و دینه‌که‌مان سه‌لامه‌ت بێت باشتره، نه‌ك خه‌ڵکێکی دڵنه‌خۆش لۆمه‌مان بکات با پێتبڵێن دواکه‌وتوو، با پێتبڵێن که‌له‌پووچێك، به‌ڵام دینه‌که‌ت سه‌لامه‌ت بێت، هه‌روه‌ك خوای په‌روه‌ردگار ده‌فه‌رموێت: يَا أَيُّهَا الَّذِينَ آمَنُوا مَنْ يَرْتَدَّ مِنْكُمْ عَنْ دِينِهِ فَسَوْفَ يَأْتِي اللَّهُ بِقَوْمٍ يُحِبُّهُمْ وَيُحِبُّونَهُ أَذِلَّةٍ عَلَى الْمُؤْمِنِينَ أَعِزَّةٍ عَلَى الْكَافِرِينَ يُجَاهِدُونَ فِي سَبِيلِ اللَّهِ وَلَا يَخَافُونَ لَوْمَةَ لَائِمٍ ذَٰلِكَ فَضْلُ اللَّهِ يُؤْتِيهِ مَنْ يَشَاءُ وَاللَّهُ وَاسِعٌ عَلِيمٌ. (المائده: ٥٤). ئه‌ی ئه‌وانه‌ی باوه‌ڕتان هێناوه، هه‌رکه‌س له ئێوه له ئایین و به‌رنامه‌که‌ی وه‌رگه‌ڕێت و پاشگه‌ز ببێته‌وه، ئه‌وه (هه‌ر خۆی زه‌ره‌ر ده‌کات) ئه‌وه له ئاینده‌دا خوا که‌سانێك ده‌هێنێته کایه‌وه (ئه‌وه‌نده ڕێكوپێك و باوه‌ڕدامه‌زراون) په‌روه‌ردگاری مه‌زن خۆشی ده‌وێن، ئه‌وانیش ئه‌ویان خۆش ده‌وێت، هه‌روه‌ها ملکه‌چ و فه‌رمانبه‌ردار و به‌سۆزن بۆ ئیمانداران و سه‌ربڵند و نه‌خۆر و ده‌روونبه‌رزن به‌سه‌ر بێباوه‌ڕاندا، له‌پێناو ڕێبازی خوادا و بۆ به‌ده‌ستهێنانی ڕه‌زامه‌ندیی ئه‌و هه‌وڵ ده‌ده‌ن و خه‌بات ده‌که‌ن و تێده‌کۆشن[له لۆمه‌ی لۆمه‌که‌رانیش ناترسن] (ئه‌م خۆشه‌ویستی و هه‌ڵبژاردن و سۆز و تێکۆشانه) فه‌زڵ و ڕێزی تایبه‌تی خوایه که ده‌یبه‌خشێت به هه‌رکه‌س که بیه‌وێت و (شایسته بێت) و خوا فراوانگیر و زانایه (به نهێنی و ئاشکرا، به شایسته‌یی و ناشایسته‌یی هه‌رکه‌س و هه‌ر لایه‌نێك).\nجا با ئه‌م جۆره که‌سانه لەخوا بترسن و خێزانیان بەرەو تاوان و سەرپێچی ڕاپێچ نەكەن! وە پێویستە ئەوەش بزانرێت تەوقەكردنی نێوان پیاو و ئافرەتی نامەحرەم حەرامە، ئەگەر بەربەست و پەردەش لەنێوان دەستاندا هەبێت، بۆیە دانانی بەربەست و پەردەیەك یان تەوقەكردن لەسەر جلەوە بێسوودە و هیچ لە مەسەلەكە ناگۆڕێت و لە هەردوو حاڵەتەكەدا هەر حەرامە. به‌ڵام قسه‌كردن له‌گه‌ڵ داخوازیكراودا ئه‌گه‌ر پێویست بكا دروسته و حه‌ڵاڵه به هه‌بوونی مه‌حره‌م له‌گه‌ڵیدا، به‌ڵام پێویسته قسه‌كردنه‌كه‌یان به ئه‌ندازه‌ی پێویست بێت. خوای په‌روه‌رگار فه‌رموویه‌تی: وَإِذَا سَأَلْتُمُوهُنَّ مَتَاعًا فَاسْأَلُوهُنَّ مِنْ وَرَاءِ حِجَابٍ ذَلِكُمْ. (الأحزاب: ٥٣). واته: كاتێك ئێوه داوای كه‌لوپه‌لێكتان كرد، ئه‌وه با له‌په‌نای په‌رده‌وه داوای بكه‌ن. ئه‌م دوو ئایه‌ته پیرۆزه له‌گه‌ڵ ئه‌و ئایه‌تانه‌ی سووره‌ی (قصص)دا كه باسی قسه‌كردنی سەیدمان مووسا ده‌كات له‌گه‌ڵ دوو ئافره‌ته‌كه‌دا؛ ئه‌م ئایه‌تانه به‌ڵگه‌ن له‌سه‌ر ئه‌وه كه قسه‌كردن له‌گه‌ڵ ئافره‌تی نامه‌حره‌مدا به‌و مه‌رجانه‌ی كه باس كرا، دروسته و حه‌ڵاڵه.\nله کۆتاییدا ده‌ڵێم زۆر كەس كەمتەرخەمن لەم كارەدا و بە ئاسان و سادە تەماشای دەكەن و گوێی پێنادەن، ئەویش لەبەرئەوەی متمانەی بە خۆی هەیە، یان بە بەرامبەرەكەی، یان پوورزا، ئامۆزا، خاڵۆزا، براژن، مامۆژن و خاڵۆژن، که بڵێن قه‌یدی ناکات، که دڵمان لێك پیس نییه! به‌ڕاستی ئه‌مانه هه‌موو قسه‌ی بێبنه‌مان. ئێمه ده‌بێت ته‌نیا خودای گه‌وره له خۆمان ڕازی بکه‌ین، نه‌ك گوێ بده‌ین به قسه و قسه‌ڵۆکی خه‌ڵکی، که پێمانبڵێن دواکه‌وتوو یان به شه‌رمی بزانن که که‌سێك ده‌ستی دێنێت، نابێت بیشکێنینه‌وه! با پێمبڵێن که‌له‌پووچێکی ئه‌غریقی، به‌ڵام دینه‌که‌م سه‌لامه‌ت بێت. خوشك و برایانی به‌ڕێزم، ئه‌و که‌سه دڵنه‌خۆشه بشکێته‌وه، هه‌زار جار چاکتره له‌وه‌ی که له‌فه‌رمانی خودای گه‌وره و پێغه‌مبه‌ری خودا (صلى الله عليه وسلم)ده‌ربچین..ئه‌و که‌سه بشکێته‌وه، چاکتره دینه‌که‌م سه‌لامه‌ت بێت، نه‌ك به‌و ته‌وقه‌کردنه که تاوان و خراپەی زۆری لێده‌كەوێتەوە. خودای گه‌وره هه‌موو لایه‌کمان بپارێزێت له‌م هه‌ڵه و تاوانانه.\nوَآخِرُ دَعْوَانا أَنِ الْحَمْدُ لِلّهِ رَبِّ الْعَالَمِين.\nid => 25698\ndynamicImage => 'mbWxeKKS_20120427.jpg'\nheadTitle => 'چه‌ند خه‌ته‌رێكی گه‌وره‌یه شه‌رعییه‌تدان به ناشه‌رعییه‌کان و ته‌وقه‌کردن له‌گه‌ڵ ئافره‌تی نامه‌حره‌مدا!'\n[0.65 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 25698)))\n[1.29 ms] UPDATE `dangiislam_article` SET `clicked` = ? WHERE (`dangiislam_article`.`id` = 25698)\n[0.44 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 25698) LIMIT 1\n[0.43 ms] SELECT `dangiislam_article`.* FROM `dangiislam_article` WHERE (id= '25698') AND (status='1') AND (title<>'0') LIMIT 1\n[15.15 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[15.16 ms] SELECT `dangiislam_article`.* FROM `dangiislam_article` WHERE (category_id = 88)\n[3.33 ms] SELECT `dangiislam_article`.* FROM `dangiislam_article` WHERE (category_id = 88) AND (id <> '25698') AND (status='1') ORDER BY `id` desc LIMIT 3\n[4.42 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='25698') ORDER BY `comment_id` desc, `featured` desc\n[0.16 ms] SELECT `dangiislam_art_cat`.* FROM `dangiislam_art_cat` WHERE (id = 88) LIMIT 1\n[0.12 ms] SELECT `dangiislam_writer`.* FROM `dangiislam_writer` WHERE (((`dangiislam_writer`.`id` = 47)))\n[0.12 ms] SELECT `dangiislam_writer`.* FROM `dangiislam_writer` WHERE (id = 47) LIMIT 1\n1.11.3/5.3.29 Variables Debug Not authorized 15 in 56.56 ms Registry (6)«


خوێندنەوەی رۆژنامە لەنێوان كاغەز و شاشەدا\nکانونی دووەم 03, 2019\nپیاوێكی میانە ساڵی خانەنشین دەڵێ: " كڕینی رۆژنامە بەلای منەوە وەكو سرووتێك یان رێوڕەسمێكی لێ هاتووە. هەموو ئەو رۆژنامانە دەخوێنمەوە كە رۆژانە دەردەچن و بەتایبەت خووم بە خوێندنەوەی سێ رۆژنامەوە گرتووە لە هەفتەدا هەریەكەو رۆژێكیان بەینە. دەمەوئێوارانی هەرسێ رۆژەكە شاڵ و كڵاودەكەم و یاغر یاغر شۆڕ دەبمەوە بازاڕی گەورەو ئەگەر مێشكیشم ئاراستەم نەكات پێیەكانم دەمبەن و لەبەرامبەر كوشكی رۆژنامەفرۆشییەكەدا دەوەستم و رۆژنامەكە هەڵدەگرم و، ئەوجا دەست دەخەمە گیرفانم و پارەكە دەدەمە رۆژنامەفرۆشەكە. ئەویش، كە كوڕە گەنجێكە، هەموو جار دەڵێ " لێگەڕێ مامۆستا" منیش هەمووجار لە وەڵامیدا دەڵێم " وەریگرە كوڕم. تامی رۆژنامەكە لەوەدایە كە پارەی پێ دەدەم".\nئەو پیاوە خانەنشینە دەڵێ :" كە دەگەمە ماڵەوە خێرا خۆم دەگۆڕم و قاوەیەك یان چایەك لەبەردەمم دادەنێم و هەڵم و بۆنی چایەكەو بۆنی كاغەزی رۆژنامەكەو عەتری مەرەكەبی وشەكان تێكەڵ بەیەك دەبن و، سەرەتا ئەو بابەتانە دەخوێنمەوە كە سەرنجراكێشترن و دواتریش بەسەر بابەتەكانی تردا دەچم و بەمێشك و دەروونێكی ئاسوودەوە رۆژنامەكە دەق دەدەم و كارم پێی نامێنێ.\nلە بەرامبەردا كوڕە گەنجێك، كە دەرچووی زانكۆیەو كارێكی درۆزنانەو كەم داهاتی هەیە دەڵێ:\n" زەمەنی كاغەز بەسەر چووە. وا خەریكە لە قۆناغە سەرەتاییەكانی خوێندندا شتێك بەناوی دەفتەر و كتێب نەمێنێ جا چی بگات بە رۆژنامەو گۆڤار. من لەسەر شاشەی مۆبایل یان لاپتۆپەكەم لەماوەیەكی زۆر كەمدا گەشتێك بەنێو هەر هەموو بڵاوكراوەكانی ئەو رۆژەدا دەكەم و هەمو سەردێڕەكان دەخوێنمەوە بێ ئەوەی ناچار بم بۆ خوێندنەوەی گۆشەیەك یان بابەتێك بچم رۆژنامەیەك بكڕم. هەر لە بنەڕەتیشدا تاقەتی خوێندنەوەی رۆژنامەی كاغەزم نیە. جۆری كاغەز و دیزاینی بابەتەكانی و درێژدادڕییەكانیانم لە داڕشتنی هەواڵ و بابەتەكاندا بەدڵ نیە، ئێمە نەوەی فەیسبووكین و هەر بابەتێك لە پەرەگرافێك تێپەڕێنێ تاقەتی خوێندنەوەیمان نیە. نوێترین توێژینەوە دەری خستووە پتر لە نیوەی بە ساڵاچوانی سەرانسەری جیهان كە دەگاتە دوو ملیار و نیو كەس لەساڵی رابردوودا رۆژنامەی كاغەزیان خوێندۆتەوە. ئەو ئامارەش ئەو راستییە دەسەلمێنێ كە رۆژنامە چاپكراوەكان لە ساڵی 2018 دا هێشتا لە بەرامبەر توانایی و پێشكەوتن و ئاسانكاریی میدیای دیجیتاڵ و رۆژنامە ئەلیكترۆنیەكان، رەونەق و زیندوویەتی خۆیان پاراستووە و تەنانەت بەگوێرەی ئامار، رۆژنامە چاپكراوەكان لە ساڵەكانی 2017 و 2018 تیراژی رۆژنامەكانی جیهان بەتێكڕا، زیاتر لە سەدا یەك زیادی كردووە كە ئەمەیش مایەی دڵخۆشییە. بەڵام بە دیوێكی تردا ئامارەكان راستییەكی تریش ئاشكرا دەكەن كە جێی تێڕامان و سەرنجن. بۆ نموونە گەنجان كە چارەگێكی دانیشتوانی ئەمریكا پێكدەهێنن لە ساڵی\n2018دا تەنها لە سەدا 24یان رۆژنامەی چاپكراویان خوێندۆتەوە. ئەویش بەهۆكاری ئەوەی میدیای كاغەز سەركەوتوو نەبووە لە راكێشانی سەرنجی لاوان. بۆیە گرنكترین خاڵ كە رۆژنامە كاغەزییەكان پێویستە لەبەرچاوی بگرن بۆ ساڵی 2019 ئەوەیە كە لە شێوازی دیزاین و جۆری بابەت و شێوەی داڕشتنی هەوڵ بدەن سەرنجی جحێلان بۆلای خۆیان رابكێشن و لەپشت لاپتۆپەكانیانەوە رایانكێشنە نێو لاپەڕەكانی رۆژنامە چاپكراوەكان و ناچاریان بكەن رۆژنامەی چاپكراو بكڕن و چێژ لە خوێندنەوەی وەربگرن. توێژەرانی ئەم بوارە لە دوا توێژینەوەی خۆیاندا رایانگەیاند، لە ساڵی 2014 بە تێكڕاو لە سەرانسەری جیهاندا 538.9 ملیۆن رۆژنامە فرۆشراوە و لە ساڵی 2015 ئەو رێژەیە بەرز دەبێتەوە بۆ 541 ملیۆن دانەو، لە ساڵی 2016 رێژەكە دیسان بەرز دەبێتەوە بۆ 542.2 ملیۆن دانە.\nئەو هەڵكشانە لە رێژەی فرۆشتنی رۆژنامەی كاغەز لەنێوان ساڵەكانی 2014 هەتاوەكو 2016 ئەو راستیەمان پێ دەڵێ هێشتا خوێنەرێكی زۆر مەیل و ئارەزووی كڕین و خوێندنەوەی رۆژنامەی كاغەزیان هەیە. بەڵام لەو ساڵە بەدواوە رێژەو مەیلی خوێنەران بۆ كڕینی رۆژنامەی كاغەز لە بەرامبەر بڕێك پارەدا دادەكشێ. لە ساڵی 2017 بەشێوەیەكی تێكڕا رۆژانە 537.3 ملیۆن دانە فرۆشراوە و ئەم رێژەیە لە ساڵی 2018 نزم دەبێتەوە بۆ 536.6 ملیۆن دانە. ئەو ئامارەیش ئەوەمان پێ دەڵێ كە لە ساڵی 2018دا رۆژانە 700 هەزار دانە كەمتر فرۆشراوە.\nلە راپۆرتێكدا هاتووە خەڵكی ئەمریكا رۆژانە 56 ملیۆن رۆژنامە دەكڕن و سەیریش لەوەدایە ئەو رێژەیە لە رۆژانی شەممەی هەر هەفتەیەكدا دەگاتە 60 ملیۆن دانە. شارەزایانی ئەم بوارە پێشبینی ئەوە دەكەن ئەگەر رۆژنامەكان تەكانێكی هەمەلایەنە نەدەنە خۆیان و سەرنجی توێژی جحێڵان زیاتر بۆ لای خۆیان رانەكێشن و كڕیار و خوێنەریان هەر كەسانی خانەنشین و بەساڵاچوو بن ئەوا تیراژ و رێژەی فرۆشیان هێشتا دادەبەزێ.\n* ئامارەكان وەرگیراون